title: Momi näkee unta sodasta

text: "Momi näkee unta sodasta" sisältyy "Omaggio in musica a Segundo De Chomón" -kirjan mukana julkaistuun DVD:hen, jolla on myös de Chomónin filmit "Le Spectre rouge" (1907) ja "Lulù" (1923). Stéphan Olivan, Jean-Marc Foltzin sekä I. Calvinon orkesterin ja kuoron musiikilla varustetuissa elokuvissa on englanninkielinen tekstitys. Äänetön versio on nähtävissä myös Torinon elokuvamuseon Vimeo-sivustolla.


title: De Dion-Bouton -kolmipyörä

text: De Dion-Bouton kolmipyörä oli Euroopan suosituin moottoriajoneuvo vuodesta 1897 vuosisadan vaihteeseen. Tuolla aikavälillä sitä myytiin noin 15 000 kappaletta, (tämä luku ei vielä pidä sisällään erilaisia kopio- ja lisenssivalmisteita) ja suoritti varsinaisen moottoroitujen ajoneuvojen läpimurron. Etenkin nopeakäyntinen De Dion-Bouton -moottori asetti uudet standardit liikkuvan kaluston polttomoottoreille.


title: De Dion-Bouton -kolmipyörä

text: Vuonna 1882 Jules-Albert de Dion sekä insinöörit "Georges Bouton" ja "Charles-Armand Trépardoux" perustivat Pariisin lähistölle höyrykoneiden valmistusta varten konepajayhtiön. Vuonna 1887 yhtiö valmisti melko menestyksekkään, höyrykoneen voimalla toimivan kolmipyöräisen ajoneuvon, joka saavutti suurimmillaan jopa 65 km/h nopeuden. De Dionin ja Boutonin nähtyä vuoden 1889 Pariisin maailmannäyttelyssä, saksalaisen Daimlerin moottorin, he päättivät suuntautua bensiinikäyttöisten polttomoottorien kehitykseen. Tämän johdosta Trépardoux, joka halusi jatkaa höyrykoneiden parissa, sanoutui irti yhtiöstä vuonna 1893.


title: De Dion-Bouton -kolmipyörä

text: De Dion-Boutonin ensimmäinen nelitahtinen polttomoottori oli valmiina tuotantoon vuonna 1895. Pintakaasuttimella varustettu, iskutilavuudeltaan 138 cm (poraus 50 mm, isku 70 mm), yksisylinterinen moottori tuotti tehoa 0,5 hevosvoimaa 1500 kierroksella minuutissa. Moottorin kierrosnopeus oli omana aikanaan todella huomattava. Vertailuna mainittakoon että maailman ensimmäisen sarjatuotantona valmistetun kaksipyöräisen moottoripyörän, saksalaisen Hildebrand & Wolfmüllerin moottori kiersi 240 kertaa minuutissa ja Daimler Reitwagenin moottori 750 kierrosta minuutissa. Bouton tuli tutkimustensa perusteella johtopäätökseen, että suurin este moottorin ja myös ajoneuvon nopeuden kasvattamiselle, oli polttoaineseoksen sytytyksessä käytetty kuumaputkisytytys. Ongelmaa korjaamaan hän kehitti korkeajännitteisen sytytysjärjestelmän, joka toimi jännitteen katkojan avulla. Järjestelmän virtalähteenä toimi aluksi kuivaparisto, sytytysennakko oli käsin säädettävissä. Pakoventtiilin toimintaa ohjattiin hammaspyöräkäyttöisellä nokka-akselilla, imuventtiili oli alipaineen voimalla toimiva, ns. "snifting valve". Moottorin sylinterikansi oli irrotettavissa ja sylinteri kansineen neljällä pinnapultilla kiinni kampikammiossa. Valurautaosien ja apulaitteiden kera moottorin paino jäi alle 20 kilon ja se oli rakenteeltaan yksinkertainen ja luotettava.


title: De Dion-Bouton -kolmipyörä

text: De Dion-Boutonin moottoroidun kolmipyörän tuotanto aloitettiin vuonna 1897. Ajoneuvon omamassa oli alle 80 kg, moottorin iskutilavuus oli kasvanut alkuperäisestä 211 cm:iin ja tehoa siitä irtosi 1,5 hevosvoimaa 1800 kierroksella minuutissa. Rakenteeksi valikoitui kolmipyörä, 92 cm:n raideleveydellä, koska, lainaten de Dionia ja Boutonia: "Kaksipyöräinen rakenne olisi ollut aivan liian hento tällaiseen tarkoitukseen". Moottori oli kytketty vaihteiston välityksellä, erillisellä tasauspyörästöllä varustettuun taka-akseliin, käytössä oli kaksi vaihdetta. Omana aikanaan uuden De Dion-Bouton kolmipyörän hankintahinta oli korkea. Kolmipyörä pysyi jatkuvassa tuotannossa lähes kymmenen vuoden ajan. Viimeinen, vuoden 1904 versio, antoi 955 cm:n moottoristaan tehoa 8 hevosvoimaa 1800 kierroksella minuutissa. Tämän yksisylinterisen moottorin poraus oli 100 mm ja iskunpituus 120 mm. Huhtikuun 13. päivänä vuonna 1902, ranskalainen kilpa-ajaja Georges Osmont teki Nizzassa De Dion-Bouton kolmipyörän nopeusennätyksen 109,1 km/h.


title: De Dion-Bouton -kolmipyörä

text: De Dion-Boutonin aloitettua moottoreiden valmistuksen vuonna 1895, (moottoreita valmistui kaikkiaan noin 200 000 kappaletta) ja kolmipyörän valmistuksen vuonna 1897, lukuisa joukko valmistajia alkoi tuottaa moottoreita tai kolmipyöräisiä ajoneuvoja, joko lisenssillä tai sitten hivenen muunneltuina kopioina. De Dion-Boutonin tuotteilla oli suuri vaikutus mm. seuraavien yhtiöiden toimintaan:


title: Someron Joulu

text: Someron Joulu on Somero-Seuran ja Somerniemi-seuran julkaisema, Somerolla kerran vuodessa ilmestyvä, Somerolle ja Somerniemelle leviävä kotiseutuaiheinen joululehti. Lehden ensimmäinen numero ilmestyi vuonna 1964, minkä jälkeen lehti on vuoteen 2015 mennessä ilmestynyt joka vuosi lukuun ottamatta vuosia 1964, 1966 ja 1968. Vuonna 2015 ilmestyi lehden viideskymmenes numero.


title: Someron Joulu

text: Lehden toimituskuntaan ja avustajiin eri aikoina kuuluneita tunnettuja henkilöitä ovat olleet muiden muassa opettaja ja somerolaisen kotiseututyön vaikuttaja, filosofian tohtori Tapio Horila, graafikko Heikki Paakkanen, opettaja ja tietokirjailija, filosofian tohtori Leeni Tiirakari, kotiseuduntutkija ja valokuvaaja Manu Kärki, toimittaja ja pakinoitsija Urpo Ahola, opettaja ja lasten- ja nuortenkirjailija Ester Ahokainen, historiantutkija, filosofian tohtori Timo Alanen sekä kirjailijat Kaari Utrio ja Kai Linnilä. Kaikkiaan kirjoittajia nimellä tai nimimerkillä on ollut yhteensä 550.


title: Someron Joulu

text: Kymmenen tuotteliainta kirjoittajaa lehdessä vuoteen 2015 mennessä ovat olleet: Tapio Horila (55 artikkelia), Kaarina Pollari (38 artikkelia), Ester Ahokainen (40 artikkelia), Liisa de Gorog (29 artikkelia), Tuula Kämi (26 artikkelia), Pekka Salminen (22 artikkelia), Timo Alanen (18 artikkelia), Kaari Utrio (18 artikkelia), Kyllikki Kujanpää (17 artikkelia) ja Manu Kärki (17 artikkelia). Lehden toimikunnassa ovat pisimpään olleet mukana Pekka Salminen (27 vuotena), Kyllikki Kujanpää (24 vuotena), Aila Talonen (20 vuotena) ja Tapio Horila (18 vuotena).


title: Lounais-Hämeen Joulu

text: Lounais-Hämeen Joulu on Lounais-Hämeen Kotiseutu- ja Museoyhdistyksen julkaisema, Forssassa ilmestyvä ja Lounais-Hämeen alueelle leviävä, vuodesta 1945 ilmestynyt kotiseutuaiheinen joululehti. Se kuuluu vanhimpiin yhtäjaksoisesti ilmestyneisiin joululehtiin Suomessa.


title: Lounais-Hämeen Joulu

text: Vuonna 2013 lehden päätoimittajana oli Ilppo Aaltonen ja lehden levikki Lounais-Hämeen kunnissa oli 1306 kappaletta. Lehden kirjoittajiin vuonna 2013 kuuluivat muiden muassa Ilppo Aaltonen, Risto Ahti, Timo Alanen, Ilkka Joenpalo, Kai Linnilä, Turkka Mali ja Lauri Pohjakallio. Kuvituksesta vastasi taiteilija Yrjö Hannula.


title: Työttömyyskassa

text: Työttömyyskassa on usein ammattijärjestön yhteydessä toimiva organisaatio, joka vastaa tietyin ehdoin jäsentensä työttömyysturvasta maksamalla ansioon suhteutettua työttömyyspäivärahaa.


title: Työttömyyskassa

text: Valtaosa Suomessa toimivista kassoista on jäsenistöltään rajattuja toimiala- tai ammattikohtaisia palkansaajakassoja. Lisäksi on kaksi työttömyyskassaa yrittäjille. Enemmistö Suomessa toimivista työttömyyskassoista edellyttää kuulumista ammattiliittoon (eli palkansaajien keskusjärjestöjen Akavan, SAK:n tai STTK jäsenjärjestöön), mutta on myös sitoutumattomia työttömyyskassoja kuten Yleinen työttömyyskassa (YTK). Työttömyyskassojen yhteistoimintaelimenä toimii Työttömyyskassojen yhteisjärjestö (TYJ).


title: Työttömyyskassa

text: Finanssivalvonnan mukaan palkansaajakassoilla oli vuoden 2013 lopussa kaikkiaan 1 939 839 jäsentä ja yrittäjäkassoilla 35 085 jäsentä. Suurin työttömyyskassa oli YTK, johon kuului noin 335 044 jäsentä. Seuraavaksi suurimpia olivat IAET-kassa 192 671, Julkisten ja hyvinvointialojen työttömyyskassa (JYTK) 160 862 ja Palvelualojen työttömyyskassa 159 077 jäsenellään.


title: Työttömyyskassa

text: Jotkin työttömyyskassoista yhdistyivät vuosina 2014–2015. Myös uusia yhdistymisiä on esitetty.


title: Rusko (Tampere)

text: Rusko on Tampereen kaupunginosa noin kahdeksan kilometriä kaakkoon kaupungin keskustasta. Alue on enimmäkseen teollisuusaluetta. Ruskossa sijaitsee vuonna 1971 perustettu Tampereen Veden vedenpuhdistuslaitos.


title: Rusko (Tampere)

text: Rusko sijaitsee Kangasalan rajalla. Pohjoisessa se rajautuu Kaukajärveen, lännessä Hervantaan ja etelässä Hervantajärven kaupunginosaan.


title: Rusko (Tampere)

text: Vuoteen 1947 saakka Messukylän kuntaan kuulunut Kaukajärven eteläpuolinen alue tunnettiin aikoinaan Ruskonmaana, josta nykyinen kaupunginosan nimi on lyhennetty. Siellä sijaitsi Hatanpään kartanoon kuulunut Etu-Ruskon torppa ja sen kautta kulki kylätie Kaukajärveltä Kangasalan puolelle Luukkaalan kylään (nykyisin Saarenmaantie). Toisen maailmansodan jälkeen alueelle muodostettiin muutamia tiloja paikkakunnalle asutetulle siirtoväelle. Ruskon ensimmäinen osa-asemakaava vahvistettiin vuonna 1977, ja alue varattiin pääasiassa pienteollisuudelle. Katujen nimet viittaavat suurelta osin alueella olleiden peltojen ja niittyjen nimiin.


title: Rusko (Tampere)

text: Ruskon halki virtaa Houkanjärvestä Kangasalan puolelta alkunsa saava Houkanoja, jonka nimi muuttuu alajuoksulla Vihiojaksi. Oja laskee Pyhäjärven Vihilahteen.


title: Fastjet Tanzania

text: fastjet Tanzania on fastjet-yhtiön omistama tansanialainen halpalentoyhtiö. Se syntyi, kun fastjet osti Itä-Afrikassa toimineen Fly540-lentoyhtiön. Lennot fastjetin nimellä aloitettiin 29. marraskuuta 2012. Sen kotikenttä on Julius Nyereren kansainvälinen lentoasema Dar es Salaamissa.


title: Fastjet Tanzania

text: Joulukuussa 2015:


title: Phil Coles

text: Phillip Walter ”Phil” Coles (s. 20. heinäkuuta 1931) oli australialainen kanoottiurheilija ja urheilujohtaja.


title: Phil Coles

text: Phil Coles kilpaili urheilu-urallaan kolmissa olympialaisissa eli Roomassa 1960, Tokiossa 1964 ja Mexico Cityssä 1968 lajinaan kajakkinelikkojen 1 000 metriä. Parhaan sijoituksensa hän saavutti Roomassa ja Tokiossa, joista molemmissa nelikko oli loppukilpailun yhdeksäs.


title: Phil Coles

text: Urheilu-uran jälkeen hän oli mukana urheilun järjestötoiminnassa. Vuonna 1972 Münchenin olympialaisissa hän johti Australian kanoottijoukkuetta ja vuonna 1980 Moskovassa Australian olympiajoukkuetta johtajana. Vuonna 1973 hänet valittiin Australian kansalliseen olympiakomiteaan, vuosina 1985-1993 Australian olympiakomitean pääsihteeriksi, ja hän oli perustamassa alueellista Oseanian alueen kansallisten olympiakomiteoiden yhteistyöjärjestöä. Lisäksi hän toimi muissakin urheilujärjestöissä, kuten Kansainvälisen Triathlonliiton pääsihteerinä 1994–1999. Hän toimi vuoden 2000 Sydneyn kesäolympialaisten järjestelytoimikunnan varapuheenjohtajana vuodesta 1993, mutta joutui eroamaan KOK:n lahjontaepäilysten selvittelyn yhteydessä alkuvuodesta 1999. Lisäksi hän erosi Australian kansallisen olympiakomitean jäsenyydestä.


title: Phil Coles

text: Vuonna 1982 Coles valittiin Kansainväliseen olympiakomiteaan (KOK) vuonna 1981 edesmenneen David McKenzien seuraajana. Coles joutui toimiensa osalta KOK:ssa kriittisen arvioinnin kohteeksi vuosina 1998–1999 KOK:ta ravistelleissa lahjontaepäilyissä. Coles kiisti kaiken. Epäilyt liittyivät hänen toimiinsa vuoden 2002 Salt Laken talvikisojen valinnan yhteydessä. KOK-jäsenyys jatkui kuitenkin hänen kohdallaan aina vuoteen 2011.


title: Phil Coles

text: Sydney-taustainen Phill Coles toimi KOK:ssa samaan aikaan toisen australialaisen Melbourne-taustaisen Kevan Gosperin kanssa. Heidän välilleen muodostui KOK-uran aikana kilpailutilanteita koskien niin kansallisia kuin kansainvälisiä kysymyksiä.


title: Phil Coles

text: Phill Colesin ura KOK:ssa päättyi 2011 hänen täytettyään 80 vuotta. Tunnustuksena työstä KOK:ssa hänelle myönnettiin hopeinen Olympic Order. Australiassa hänelle myönnettiin Member of Order.


title: Fastjet Zimbabwe

text: fastjet Zimbabwe on fastjet-yhtiön omistama zimbabwelainen halpalentoyhtiö. Se on toinen fastjet-nimellä toimiva lentoyhtiö fastjet Tanzanian jälkeen. Sen kotikenttä on Hararen kansainvälinen lentoasema Hararessa.


title: Fastjet Zimbabwe

text: fastjet Zimbabwen ensimmäinen lento lennettiin lokakuun 2015 lopussa Hararesta Victoria Fallsiin.


title: Fastjet Zimbabwe

text: Joulukuussa 2015:


title: Fastjet

text: fastjet plc on brittiläinen holdingyhtiö. Se omistaa fastjet-nimellä toimivia afrikkalaisia halpalentoyhtiöitä. Sen tytäryhtiöitä ovat vuonna 2011 perustettu fastjet Tanzania, lokakuussa 2015 toiminnan aloittanut fastjet Zimbabwe sekä suunnitteilla oleva fastjet Zambia.


title: Fastjet

text: fastjet-lentoyhtiöt lentävät joulukuussa 2015 kymmeneen kohteeseen kuudessa maassa, ja niiden laivastoihin kuuluu yhteensä kuusi Airbus A319-100 -lentokonetta.


title: Galina Širšina

text: Galina Širšina (12. toukokuuta 1979 Alakurtti) oli Karjalan tasavallan pääkaupungin Petroskoin kaupunginjohtaja syyskuusta 2013 vuoden 2015 loppupuolelle saakka. Širšinan on katsottu kuuluvan viimeisten oppositiohenkisten kaupunginjohtajien joukkoon Venäjällä.


title: Galina Širšina

text: Tammikuun 2016 alussa julkaistussa haastattelussa Galina Širšina kertoo olevansa yhä virassaan: vaikka Petroskoin kaupunginvaltuusto äänesti joulukuussa 2015 hänen erottamisestaan, ei hän ole vielä erotettu kaupunginjohtaja. Širšina aikoo tehdä tammikuun 2016 alkupuolella oikeudelle valituksen erottamisensa perusteista. Hän kertoo katsovansa koko oikeustaistelun loppuun asti.


title: Galina Širšina

text: Galina Širšina valittiin Petroskoin kaupungin johtoon vuonna 2013 liberaalin oppositiopuolue Jablokon listoilta. Širšinaa oli jo pitemmän aikaa yritetty saada pois kaupunginjohtajan virasta. Petroskoin kaupunginvaltuusto on muun muassa järjestänyt sosiaalisessa mediassa (Vkontakte) kyselyn hänen erottamisestaan.


title: Galina Širšina

text: Galina Širšina syntyi 1979 Alakurtissa Murmanskin alueella sotilasisän ja opettajaäidin perheeseen. Širšina muutti Karjalan tasavallan pääkaupunkiin Petroskoihin 1984.


title: Galina Širšina

text: Širšina on opiskellut Karjalan pedagogisessa valtionakatemiassa. Koulutukseltaan hän on psykologian opettaja. Širšina on suorittanut tohtorintutkinnon. Hänen väitöskirjansa aiheena olivat aikuisten ammatilliset ja psykologiset ongelmat.


title: Galina Širšina

text: Opiskeluaikanaan Petroskoissa Širšina oli opiskelijajärjestön johtaja. Hän työskenteli valmistuttuaan opettajana Karjalan pedagogisessa instituutissa.


title: Galina Širšina

text: Vuonna 2013 Petroskoissa pidetyissä kaupunginjohtajan vaaleissa Širšina asettui ehdolle itsenäisesti ilman minkään puolueen jäsenkirjaa. Vajaa kaksi viikkoa ennen vaaleja ennakkosuosikkina oli Jablokon kärkiehdokas, lyseonjohtaja ja Karjalan parlamentin jäsen Emilija Slabunova. Tasavallan korkein oikeus veti hänet kuitenkin pois ehdokaslistalta toisen ehdokkaan tekemän valituksen vuoksi. Tämän jälkeen oppositiopuolue Jabloko siirtyi tukemaan vaaleissa Širšinaa. Myös sivuun joutunut Slabunova päätti tukea häntä. Vain runsas neljännes äänioikeutetuista kävi äänestämässä. Äänten antamista Širšinalle pidettiin petroskoilaisten vastalauseene kaupungin kehnolle asioiden hoidolle ja poliittiselle pelille.


title: Galina Širšina

text: Širšina on ensimmäinen nainen Petroskoin kaupungin johdossa. Heti virkakautensa alussa Širšina erottautui edeltäjistään: hän perui virkaanastujaisjuhlallisuudet vedoten muun muassa säästösyihin.


title: Galina Širšina

text: Ennen valintaansa kaupunginjohtajaksi (2013) Širšina työskenteli johtajana Gubernia-nimisessä kustannustalossa, joka on yksi liikemies-poliitikko Vasili Popovin yrityksistä. Popov on ollut pitkäaikainen Karjalan parlamentin jäsen. Hän oli Širšinan merkittävimpiä tukijoita pormestarivaaleissa. Popov siirtyi Suomeen jossa sai turvapaikan helmikuussa 2017.


title: Galina Širšina

text: Joulukuussa 2015 Petroskoin kaupunginvaltuusto äänesti kokouksessaan kaupunginjohtaja Galina Širšinan erottamisesta. Valtuusto päätti erottaa hänet äänin 23–3. Päätöksen takana oli Karjalan tasavallan johtaja Aleksandr Hudilainen. Širšinaa syytettiin siitä, ettei hän pysty hoitamaan tehtäviään. Petroskoin kaupunginvaltuusto käytti hyväkseen lakia, jonka mukaan valtuutetut voivat päättää kaupunginjohtajan erottamisesta, mikäli tämän todetaan laiminlyöneen viranhoitonsa vähintään kolmen kuukauden ajan.


title: Galina Širšina

text: Tammikuussa 2016 uutisoitiin, että Širšina valittaa erottamispäätöksestä, koska se on hänen mukaansa laiton.


title: Galina Širšina

text: Širšina on kertonut mediassa, että Petroskoin kaupunginvaltuuston mukaan hän olisi jättänyt hoitamatta kaikkiaan 18 eri osa-aluetta niistä 46:sta, jotka kuuluvat kaupunginjohtajan tehtäviin. Širšinan mukaan hänen erottamispäätöksen taustalla ovat Petroskoin kaupunginvaltuutettujen omat liiketoimet, joita he ovat halunneet edistää, mutta joita Širšina itse on pitänyt kaupunkilaisten etujen vastaisina ja jopa laittomina.


title: Galina Širšina

text: Vastustajien väitteiden mukaan kaupunginjohtaja Širšina ei ole pitänyt riittävän hyvin huolta muun muassa Petroskoin katujen kunnosta ja katuvalaistuksista. Häntä syytetään myös siitä, että yksi kauppakeskus on jätetty rakentamatta lähiöön. Širšinan toimien vuoksi kaupungin orpolasten sanotaan jääneen ilman heille kuuluvia asuntoja.


title: Galina Širšina

text: Širšina on julkisesti myöntänyt, että kaikkea tarpeellista ei ole saatu Petroskoissa aikaan. Hänen mukaansa syynä on varojen puute, ei välinpitämättömyys. Širšinan mukaan joidenkin projektien (muun muassa asuntojen hankkiminen orpolapsille) toteutuminen on riippunut suoraan siitä, missä määrin Karjalan tasavalta ja - julkisuudessa Širšinan vastustajana tunnettu - tasavallan päämies Aleksandr Hudilainen on myöntänyt määrärahoja kuhunkin kohteeseen.


title: Rengasjännitys

text: Rengasjännitys on rengasrakenteisissa molekyyleissä, erityisesti syklisissä hiilivedyissä, esiintyvä rakennetta destabiloiva efekti, joka johtuu tavanomaisista poikkeavista sidoskulmista. Tyydyttyneillä sp-hydridisoituneilla hiiliatomeilla vähiten jännittynyt sidoskulma on 109,5°. Mikäli sidoskulma poikkeaa tästä, molekyyliorbitaalien väliset vuorovaikutukset aiheuttavat sidoksiin jännitystä, mikäli tekee molekyyleistä epästabiilimpia. Rengasjännitykseen liittyvän energian arvo voidaan selvittää joko kokeellisesti tai laskennallisesti.


title: Rengasjännitys

text: Sykloalkaaneissa rengasjännitys voidaan jakaa kolmeen luokkaan, jotka ovat sidoskulmista aiheutuva jännitys eli Baeyer-jännitys, konformationaalinen jännitys eli Pitzer-jännitys ja transannulaarinen jännitys eli Dunitz–Schomaker-jännitys. Pienillä sykloalkaaneilla eli syklopropaanilla, syklobutaanilla ja niiden homo- ja heterosyklisillä johdannaisilla on hyvin suuri jännitysenergia. Näiden rengasrakenteiden jännityneisyys johtuu niiden voimakkaasti optimaalisista poikkeavista sidoskulmista, jotka syklopropaanilla ovat 60° ja syklobutaanilla 90°. Koska näissä renkasirakenteissa rengasjännitys on hyvin suuri, tapahtuu syklopropaaneille ja syklobutaaneille usein rankaanavautumisreaktioita, joiden avajana voimana on jännityksen purkautumisessa vapautuva energia.


title: Rengasjännitys

text: Syklopentaanilla, sykloheksaanilla ja sykloheptaanilla on hyvin pieni rengasjännitys, koska niiden sidoskulmat ovat lähinnä optimaalisinta. Niillä ja niitä suuremmilla renkailla esiintyy eri konformaatioiden välisiä jännityksiä ja eri konformaatiot ovat stabiilimpia kuin toiset. Sykloheksaanin jälkeen rengasjännityksen arvon nouseminen aina syklododekaaniin asti johtuu konformationaalisesta jännityksestä ja transannulaarisesta jännityksestä eli jännityksestä joka johtuu eli puolilla renkasta olevista protoneista tai muista substituenteista, jotka eivät ole sitoutuneet vierekkäisiin rengasrakenteen hiiliatomeihin. Renkaan kasvaessa yli 12-atomiseksi rengasjännitys on hyvin pieni.


title: Rengasjännitys

text: Laskennallisesti rengasjännitys sykloalkaaneille voidaan määrittää kaavalla:


title: Rengasjännitys

text: Allaolevassa kuvassa on esitetty eräiden sykloalkaanien rengasjännityksen arvoja


title: Timo Alanen (historiantutkija)

text: Timo Alanen (26. maaliskuuta 1952 Somero – 13. marraskuuta 2014 Salo) oli suomalainen nimistöntutkimukseen erikoistunut historiantutkija.


title: Timo Alanen (historiantutkija)

text: Alanen työskenteli tutkijana Kotimaisten kielten keskuksessa vuodesta 1981 ja oli perehtynyt erityisesti vanhaan asiakirjanimistöön, josta tuotti useita lähdejulkaisuja, ja osallistui myös paikannimien keruun kenttätyöhön erityisesti Lounais-Hämeeessä. Toisena työnään Alanen toimi maanviljelijänä Someron Lahden kylässä.


title: Timo Alanen (historiantutkija)

text: Alasen vuonna 2004 julkaistu väitöskirja käsitteli Someron ja Tammelan vanhaa asutusnimistöä. Väitöskirjatutkimuksensa kohdealueena olleen Lounais-Hämeen ohella hän julkaisi tutkimuksia myös muun muassa Lapin Tl ja Sääksmäen paikannimistöstä, toimitti lähdejulkaisuiksi Pien-Savon, Säämingin ja Rantasalmen maantarkastusluetteloita Savosta ja julkaisi useita tutkimuksia paikallishistorian alalta etenkin Lounais-Hämeestä. Kaikkiaan Alanen kirjoitti yli 100 artikkelia eri julkaisuihin ja kuului muun muassa Lounais-Hämeen Kotiseutu- ja Museoyhdistyksen vuosikirjan pitkäaikaisiin kirjoittajiin. Yhdessä Saulo Kepsun kanssa hän oli toisena toimittajana Suomalaisen kirjallisuuden seuran kustantamana ensimmäistä kertaa vuonna 1989 ilmestyneessä "Kuninkaan kartastossa".


title: Etelä-Afrikan ilmavoimat

text: Etelä-Afrikan ilmavoimat (, SAAF) on Etelä-Afrikan kansallisten puolustusvoimien asehaara. Sen käytössä oli 208 lentokonetta ja helikopteria vuodenvaihteessa 2015–2016.


title: Etelä-Afrikan ilmavoimat

text: Ilmavoimat perustettiin 1. helmikuuta 1920. Se osallistui ensimmäisen kerran taisteluihin vuonna 1922, kun sitä tarvittiin kahden aseellisen kapinan pysäyttämisessä. Se osallistui toisen maailmansodan ilmataisteluihin Afrikassa ja Euroopassa, sekä Berliinin ilmasiltaan. Toisen maailmansodan jälkeen se on osallistunut Korean sotaan, Rhodesian pensassotaan ja Etelä-Afrikan rajasotaan. Vuodesta 1990 lähtien ilmavoimat on pienentänyt kokoaan Etelä-Afrikkaan kohdistuneen uhan pienentyessä, ja se keskittyy enemmän puolustus- ja valvontakyvyn kuin hyökkäysvoiman ylläpitoon.


title: Etelä-Afrikan ilmavoimat

text: Aikaisempaa kalustoa ovat olleet Mirage III, Mirage F1, sekä Mirage-koneista edelleen kehitelty Denel/Atlas Cheetah.


title: Etelä-Afrikan ilmavoimat

text: Vuodenvaihteessa 2015–2016:


title: Ensimmäinen ritarikunta

text: Ensimmäinen ritarikunta () on kuvitteellinen sotilasvalta "Tähtien sota" -elokuvasarjassa. Se teki ensiesiintymisensä elokuvassa "" (2015). Järjestö muodostui salaa seuraavien 30 vuoden aikana "Jedin paluun" (1983) tapahtumien jälkeen. "The Force Awakensissa" järjestö alkoi toteuttaa suunnitelmaansa syrjäyttää Uusi tasavalta ja saada koko galaksi hallintaansa. Heihin kuuluu myös Kylo Renin muodostama Voiman pimeää puolta palvova ryhmä nimeltä Ren-ritarit ().


title: Ensimmäinen ritarikunta

text: "The Force Awakensin" ohjaajan ja käsikirjoittajan J. J. Abramsin mukaan järjestö perustuu ODESSA-järjestöä koskevaan teoriaan, jossa SS:n upseereiden väitettiin paenneen toisen maailmansodan jälkeen Argentiinaan.


title: Ensimmäinen ritarikunta

text: Kun Galaktinen Imperiumi kukistettiin elokuvassa "Jedin paluu" (1983), Uusi tasavalta laati tiukat aseistariisuntasopimukset ja vaati raskaita sotakorvauksia. Mutta jotkut Imperiumin entisistä johtajista ja teknologian asiantuntijoista yhdistivät salaa voimansa galaksin tuntemattomilla lohkoilla suunnitellakseen vallan anastamista takaisin itselleen. Tästä liikkeestä muodostui Ensimmäinen ritarikunta, ja Leia Organa muodosti 26 vuotta Endorin taistelun jälkeen heidän vastustamisekseen Vastarinnan, jota hallitseva Uusi tasavalta epävirallisesti tuki. Vastarinnan jäseniin kuului entisiä Kapinaliiton jäseniä kuten amiraali Gial Ackbar ja Nien Nunb, joilla oli ollut merkittävä rooli Imperiumin syrjäyttämisessä vuosikymmeniä sitten.


title: Ensimmäinen ritarikunta

text: Elokuvassa "" Ensimmäistä ritarikuntaa johtaa salaperäinen hahmo nimeltä Snoke, joka on omaksunut yksinvaltiaan aseman. Imperiumin tavoin ritarikunnan joukkoihin kuului iskujoukkoja, jotka käyttivät aseinaan liekinheittimiä, kevyitä tykistöjärjestelmiä ja mellakanhallintaan käytettäviä aseita. Ritarikunta käytti myös normaaleja ja erikoisvalmisteisia TIE-hävittäjiä, sekä uuden luokan tähtihävittäjiä. Sen päällimmäisenä sotilastukikohtana toimi Tähdentappajatukikohta (), linnoitukseksi muutettu jääplaneetta, joka oli varustettu aurinkoja voimanlähteeksi imevällä superaseella ja jolla kykeni etäältä tuhoamaan kokonaisia aurinkokuntia. Tukikohdan komentajana toimi kenraali Armitage Hux, ritarikunnalle omistautunut nuori ja armoton upseeri.


title: Ensimmäinen ritarikunta

text: Snoke on vahva Voiman pimeän puolen käyttäjä, ja käännytti puolelleen, Ben Solon, Han Solon ja Leia Organan pojan, sekä jediritari Luke Skywalkerin sisarenpojan ja entisen oppilaan. Ben peitti kasvonsa naamiolla ja otti käyttöön nimen Kylo Ren, minkä jälkeen hänestä tuli yksi Snoken henkilökohtaisista agenteista, niin kuin hänen isoisänsä Darth Vader oli henkilökohtaisesti palvellut keisari Palpatinea Imperiumin päivinä vuosikymmeniä aiemmin. Kylon on mainittu myös johtavan Ren-ritareiksi kutsuttua ryhmää. Sen jäsenet käyttävät nimiensä lopussa sanaa ”Ren”, aivan kuten sithit käyttivät nimiensä alussa sanaa ”Darth”. Kylo ja Hux kilpailevat jatkuvasti Snoken kunnioituksen saamisesta, ja komentotriumviraatin kolmas jäsen on kapteeni Phasma, ritarikunnan iskujoukkojen komentaja.


title: Ensimmäinen ritarikunta

text: Tuhotakseen Vastarinnan, Ensimmäinen ritarikunta käyttää Tähdentappajatukikohdan superasetta lamannuttaakseen Uuden tasavallan tuhoamalla sen nykyisen pääplaneetta Hosnian Primen, neljä muuta saman aurinkokunnan taivaankappaletta sekä Tasavallan tähtilaivaston. Sillä välin Kylon tehtävä oli etsiä Luke, joka oli kadonnut vuosia aiemmin. Snoke pelkäsi, että jedit voisivat palata uudelleen, mikäli Skywalkerin sallittiin elää. Rey onnistuu jäljittämään Luken meriplaneetta Ahch-Tolle, kun taas Vastarinnan yllätyshyökkäys tuhoaa Tähdentappajatukikohdan, juuri kun se oli aikeissa tuhota Vastarinnan tukikohtana toimivan planeetta D’Qarin.


title: Ensimmäinen ritarikunta

text: Elokuvassa "" Ensimmäinen ritarikunta hyökkää Kylo Renin ja kenraali Huxin johdolla D’Qarille pian Tähdentappatukikohdan tuhoutumisen jälkeen. Vastarinta onnistuu evakuoimaan koko tukikohtansa, mutta joutuu tähtihävittäjien saartamaksi. Poe Dameron tulee äkkipikaisesti johtaneeksi laivaston MG-100 StarFortress SF-17 -pommittajia tuhoamaan Mandator IV -luokan tähtitaistelulaiva "Fulminatrixin". Mutta kaikki pommittajat tuhoutuvat hyökkäyksessä. Myöhemmin Kylo Ren johtaa TIE-hävittäjien hyökkäystä Vastarinnan laivaston kimppuun TIE/vn-hävittäjällään. Hän epäröi Vastarinnan komentoalus "Raddusin" tuhoamista, koska hänen äitinsä Leia Organa oli siellä. Toiset lentäjät tuhoavat "Raddusin" komentosillan, tappaen lukuisat Vastarinnan johtajat, mukaan lukien amiraali Gial Ackbarin. Leia onnistuu Voiman avulla pääsemään takaisin alukseen, mutta hänen toipumisensa ajaksi vara-amiraali Amilyn Holdo toimii hänen sijaisenaan.


title: Ensimmäinen ritarikunta

text: Yksinvaltias Snoke ja Kylo Ren houkuttelevat Reyn tulemaan Snoken lippualukselle, Mega-luokan tähtitaistelulaiva "Supremacylle", missä Snoke luotasi Reyn mieltä saadakseen Luken olinpaikan selville ja käski lopuksi Kyloa tappamaan Reyn. Mutta Kylo tappoikin Snoken ja julisti itsensä uudeksi yksinvaltiaaksi, pyytäen Reytä hallitsemaan galaksia rinnallaan. Rey kieltäytyy ja pakenee, Kylon valehdellessa myöhemmin Huxille Reyn tappaneen Snoken.


title: Ensimmäinen ritarikunta

text: Ensimmäinen ritarikunta käytti uutta teknologiaa jäjlittääkseen Vastarinnan joukkoja jopa hyperavaruushypyistä huolimatta. Vastarinnan alukset käyttäisivät loputtomassa takaa-ajossa kaiken polttoaineensa ja hitaammalla vauhdilla kulkeminen vain viivästyttäisi Ensimmäistä ritarikuntaa. Uskoen, ettei Holdolla ollut suunnitelmaa ongelman ratkaisemiseksi, Poe nousi kapinaan häntä vastaan. Mutta Leian toivuttua paljastui, että Holdolla olikin suunnitelma. Holdo jäisi viimeiseen takaa-ajossa selvinneeseen alukseen, "Raddusiin", samalla kun muut evakuoituisivat pienemmissä ja jäljittimille näkymättömissä aluksissa mineraaliplaneetta Craitille. Kun kaikki oliat evakuoitu, Holdo ohjaa "Raddusin" törmäämään hyperajolla "Supremacyyn", halkaisten sen kahtia ja tuhoten monet muut tähtihävittäjät.


title: Ensimmäinen ritarikunta

text: Kylo Ren ja kenraali Hux lähettävät kävelijöitä ja TIE-hävittäjiä Craitille tuhoamaan vanhan Kapinaliiton tukikohdan, jonne Vastarinnan eloonjääneet olivat paenneet. Leia yrittää ottaa yhteyttä Vastarinnan liittolaisiin Ulkokehällä, mutta nämä eivät saavu paikalle. Lopulta Luke Skywalker ilmestyy paikalle, eivätkä kävelijöiden ampumat laserit näytä tehoavan häneen. Kylo itse kohtaa Luken valosapelitaistelussa, mutta Luke väistää iskut ja lopulta paljastaa olevansa pelkkä kuvajainen, jonka oikea Luke oli lähettänyt Ahch-Tolta. Luke oli huijannut Kyloa antaakseen Reylle aikaa noutaa Vastarinnan eloonjääneet turvaan "Millennium Falconille". Luke itse kuoli Voimakuvajaisen käytön seurauksena ja liittyi Voimaan. Leia alkoi etsiä uusia jäseniä liittymään Vastarintaan, kun taas Rey oli kerännyt talteen jedien pyhät kirjoitukset Ahch-Tolta, oppiakseen lisää Voimasta ja varmistaakseen jedien perinnön säilymisen.


title: Radikaali oikeisto

text: Radikaali oikeisto on käsite, jolla viitataan politiikan tutkimuksessa erilaisiin oikeistolaisiin puolueisiin vasemmisto-oikeisto-akselilla eurooppalaisessa politiikassa. Oikeistoradikaalien liikkeiden ja puolueiden aate vaihtelee oikeistopopulismista uusfasismiin.


title: Allan Saint-Maximin

text: Allan Saint-Maximin (s. 12. maaliskuuta 1997 Châtenay-Malabry) on ranskalainen jalkapalloilija, pelipaikaltaan hyökkääjä. Hän on edustanut Nicea elokuusta 2017 lähtien.


title: Allan Saint-Maximin

text: Hän aloitti uransa vuonna 2003 Verrières-le-Buissonissa. Vuonna 2004 hän siirtyi US Ris-Orangisiin ja vuosina 2007-2011 hän pelasi AC Boulogne-Billancourtissa. Heinäkuussa 2011 hän siirtyi AS Saint-Étienneen. Kesäkuussa 2013 hän siirtyi ykkösjoukkueeseen. Hän teki debyyttinsä ykkösjoukkueessa 1. syyskuuta 2013 Girondins Bordeauxia vastaan. Helmikuussa 2015 hän teki jatkosopimuksen vuoteen 2019 saakka. Heinäkuussa 2015 hän teki viiden vuoden sopimuksen AS Monacon kanssa, ja sieltä hänet laitettiin välittömästi lainalle Hannover 96:een. Heinäkuussa 2016 hän siirtyi lainalle SC Bastiaan. Elokuussa 2017 hän siirtyi OGC Niceen.


title: Allan Saint-Maximin

text: Saint-Maximin pelasi Ranskan alle 16-, alle 17-, alle 20- ja alle 21-vuotiaiden maajoukkueissa.


title: Kaavinta

text: Kaavinta tarkoittaa jonkin poistamista kaapimalla tai raaputtamalla:


title: Knut Robert Karl Walfrid Spåre

text: Knut Robert Karl Walfrid Spåre (4. maaliskuuta 1831 Helsinki – 4. heinäkuuta 1903 Helsinki) oli suomalainen eversti, salaneuvos, kuvernööri ja senaattori.


title: Knut Robert Karl Walfrid Spåre

text: Spåren vanhemmat olivat Raaseporin läntisen kihlakunnan kruununvouti Knut Otto Spåre (1802–1857) ja Maria Catharina Lagermarck (1806–1866).


title: Knut Robert Karl Walfrid Spåre

text: Spåre kävi 1844–1849 Haminan kadettikoulun. Hän palveli kornettina siperialaisessa ulaanirykmentissä 1849–1852 ja luutnanttina Tshugurevskin ulaanirykmentissä 1852–1858. Spåre osallistui Krimin sotaan 1854–1856 ja oli muun muassa Odessassa silloin kun kaupunkia pommitettiin. Hänet siirrettiin vuonna 1858 Henkivartioväen suomalaiseen tarkk'ampujapataljoonaan ja hän oli vuodesta 1862 esikuntakapteenina 8. suomalaisessa linjapataljoonassa sekä vanhempana adjutanttina Suomeen sijoitettujen joukkojen esikunnassa. Hänet ylennettiin kapteeniksi 1862 ja majuriksi 1863. Viimeksi Spåre oli Suomen sotilasalueen esikunnassa vanhempana adjutanttina ja hän erosi sotapalveluksesta everstiluutnanttina vuonna 1867.


title: Knut Robert Karl Walfrid Spåre

text: Spåre toimi Helsingin poliisimestarina 1867–1869 ja hänet ylennettiin everstiksi 1869. Hän oli Suomen komissaarina Pietarissa 1870 järjestetyssä näyttelyssä sekä Wienin maailmannäyttelyssä 1873. Spåre toimi vuosina 1874–1891 Suomen lennätinlaitoksen päällikkönä. Hänestä tuli kollegineuvos 1876, valtioneuvos 1878 ja todellinen valtioneuvos 1888. Spåre oli sitten Mikkelin läänin kuvernöörinä 1891–1899 ja hän sai salaneuvoksen arvon 1896. Spåre oli viimeksi senaatin talousosaston jäsenenä eli senaattorina 1899–1903 ja hän toimi senaatin maanviljelystoimituskunnan päällikkönä 1900–1903.


title: Knut Robert Karl Walfrid Spåre

text: Spåre oli naimisissa 1858–1868 Beata Fredrika Matilda Cronholmin (1835–1868) kanssa, 1870–1894 Emilia Adelaide af Brunérin (1841–1894) kanssa ja vuodesta 1895 ruhtinatar Natalia Eristoffin (s. 1865) kanssa. Hänen poikiaan ensimmäisestä avioliitosta olivat kenraalimajuri, Kuopion läänin kuvernööri Arthur Robert Gustaf Spåre (1862–1937) ja kenraalimajuri, Hämeen läänin kuvernööri Rafael Knut Harald Spåre (1864–1943).


title: Gemma di Sant’Eremo

text: Gemma di Sant’Eremo on vuonna 1918 valmistunut italialainen mykkäelokuva. Alfredo Robertin ohjaaman intohimodraaman pääosaa esittää elokuvadiiva Pina Menichelli. Sensuurin runtelemasta elokuvasta on säilynyt vain lyhyt katkelma.


title: Gemma di Sant’Eremo

text: Kreivitär Gemma di Sant’Eremon avioliitto särkyy hänen miehensä uskottomuuden takia. Sattuma johdattaa Gemman markiisi De Renzisin luo, mikä vaarantaa hänen maineensa. Välttääkseen skandaalin markiisi ottaa niskoilleen syytteen varkaudesta. Aviomies vangitsee Gemman linnaan, mutta tämä onnistuu pakenemaan. Miehen kuoltua Gemma vapautuu kahleistaan ja kohtaa rakastettunsa.


title: Gemma di Sant’Eremo

text: Elokuvan tuotanto alkoi vuonna 1915 nimellä "La colpa" (”Syyllisyys”). Se toimitettiin Italian elokuvasensuurin tarkastettavaksi elokuussa 1916, mutta sensuuri ei myöntänyt elokuvalle julkaisulupaa. Lehtitietojen mukaan "La colpa" esitettiin julkisesti keväällä 1917. Uusi hakemus toimitettiin sensuurille saman vuoden marraskuussa. Vuoden 1918 ensimmäisenä päivänä myönnetty julkaisulupa vaati osia elokuvasta poistettavaksi ja sen nimen muuttamista muotoon "Gemma di Sant’Eremo". Alkuperäisessä versiossa aviomies tappaa Gemman ja sen jälkeen itsensä. Sensuurin liian väkivaltaisena pitämä loppu poistettiin ja sen tilalle tehtiin uusi, jossa vain aviomies saa surmansa.


title: Gemma di Sant’Eremo

text: Alkuperäisestä 1 500 metrin pituudesta yli 300 metrillä lyhennetty "Gemma di Sant’Eremo" oli Italiassa täydellinen floppi, ja Itala Film veti sen pian pois levityksestä. Espanjassa, Ranskassa ja Latinalaisessa Amerikassa elokuvaa esitettiin menestyksekkäästi alkuperäisellä nimellä ja leikkaamattomana versiona.


title: Gemma di Sant’Eremo

text: Elokuvasta on säilynyt vain pahasti vaurioitunut 35 metrin pituinen katkelma. Stillkuvien ja lehtikirjoitusten perusteella kyseessä oli yläluokkainen intohimodraama, jossa Menichelli esittää samankaltaista kohtalokasta vamppia kuin aikaisemmin valmistuneissa "Il fuocossa" (1915) ja "Tigre realessa" (1916).


title: David McKenzie

text: David McKenzie (15. heinäkuuta 1936, Sydney, Uusi Etelä-Wales – 10. elokuuta 1981, Honolulu, Havaiji, Yhdysvallat) oli australialainen miekkailija ja urheilujohtaja.


title: David McKenzie

text: David McKenzie kilpaili urheilu-urallaan kolmissa olympialaisissa eli 1956 Melbournessa, 1960 Roomassa ja 1964 Tokiossa lajinaan florettimiekkailu. Paras saavutus hänen uraallaan oli vuoden 1962 Kansainyhteisön kisojen joukkuehopea floretissa..


title: David McKenzie

text: Ammatiltaan McKenzie oli juristi. Urheilu-uran jälkeen hän oli mukana urheilun järjestötoiminnassa. Hänet valittiin vain 38-vuotiaana lokakuussa 1974 Kansainväliseen olympiakomiteaan (KOK) korvaamaan Lewis Luxtonin jättämä KOK:n australialaispaikka. Hän oli myös Australian Uuden Etelä Walesin osavaltion olympiakomitean puheenjohtaja, Australian miekkailuliiton puheenjohtaja ja Australian urheiluneuvoston jäsen. McKenzie toimi myös Australian olympiakomitean varapuheenjohtaja.


title: David McKenzie

text: McKenzie toimi KOK-jäsenenä aina kuolemaansa asti. Hänen kuolemansa tapahtui epätavallisissa oloissa. Baden-Badenin vuoden 1981 olympiakongressin jälkeen hän matkusti Milanoon ANOC:n eli Kansallisten olympiakomiteoiden liiton kokoukseen. Sen jälkeen palatessaan kotimaahansa hän pysähtyi Havaijin Honolulussa. Hänet löydettiin kuristettuna paikallisessa kylpylässä. Surma jäi ratkaisematta.


title: Elinryöstöt Falun Gongin harjoittajilta Kiinassa

text: Raportit elinryöstöistä Falun Gongin harjoittajilta ja muilta poliittisilta vangeilta Kiinassa ovat herättäneet huolta kansainvälisessä yhteisössä viime vuosina. Raporttien mukaan poliittisia vankeja, pääasiassa Falun Gongin harjoittajia, teloitetaan "tilauksesta" siirtoelinten hankkimiseksi niiden tarpeessa oleville potilaille. Elinryöstöjen sanotaan olevan seurausta sekä Kiinan kommunistipuolueen toteuttamasta Falun Gongin harjoittajien vainosta että siitä taloudellisesta hyödystä, jota elinkaupassa mukana olevat organisaatiot ja henkilöt pystyvät hankkimaan itselleen.


text: Raportteja järjestelmällisistä sisäelinten poistoista Falun Gong -mielipidevangeilta tuli ensi kertaa julkisuuteen vuonna 2006, joskin tämän toiminnan arvioidaan alkaneen kuusi vuotta aiemmin. Useat tutkijat – etenkin kanadalainen ihmisoikeusjuristi David Matas, Kanadan entinen apulaisulkoministeri David Kilgour ja tutkiva journalisti Ethan Gutmann – arvioivat, että kymmeniätuhansia Falun Gong -mielipidevankeja on surmattu sisäelimillä ja ruumiilla käytävää kauppaa varten. Nämä rikokset jatkuvat mahdollisesti edelleen. Päätelmät perustuvat tilastollisiin analyyseihin, entisten vankien, lääketieteellisen henkilökunnan ja turvallisuushenkilöstön lausuntoihin sekä aihetodisteisiin, kuten ilman oikeudenkäyntiä vangittujen kiinalaisten Falun Gongin harjoittajien suureen määrään sekä sisäelinkaupasta saataviin merkittäviin taloudellisiin hyötyihin.


text: Kiinan hallitus on toistuvasti kiistänyt väitteiden todenperäisyyden. Koska Kiinan viranomaiset eivät kuitenkaan ole pystyneet uskottavasti vastaamaan syytöksiin tai osoittamaan niitä vääriksi, eri maiden hallitukset, kansainväliset organisaatiot ja lääketieteen järjestöt ovat kiinnittäneet niihin yhä enemmän huomiota ja tuominneet julkisesti Kiinan hallituksen toiminnan. Kanadan parlamentti ja Euroopan parlamentti sekä Yhdysvaltain edustajainhuoneen ulkoasiain alakomitea ovat laatineet julkilausumia, jotka tuomitsevat elinryöstöt Falun Gong -mielipidevangeilta. YK:n erityistarkkailijat ovat vaatineet Kiinan hallitusta antamaan tietoja elinsiirroissa käytettyjen elinten alkuperästä. Maailman lääkäriliitto, American Society of Transplantation ja The Transplantation Society ovat vaatineet sanktioita Kiinan lääketieteellisille viranomaisille. Useat maat ovat myös kieltäneet tai harkinneet kieltävänsä kansalaisiltaan Kiinaan matkustamisen siirtoelinten hankintatarkoituksessa. Falun Gongin harjoittajien elinryöstöjä käsittelevälle "Human Harvest" -dokumenttielokuvalle myönnettiin vuonna 2014 arvostettu Peabody Award -palkinto.


text: Kiinan elinsiirto-ohjelma on yksi maailman suurimmista. Vuonna 2004 Kiinassa raportoitiin siirretyn yli 13 000 elintä ja vuonna 2006 jopa 20 000 elintä. Tapakulttuurin vuoksi Kiinassa kuitenkin luovutetaan ja testamentataan elimiä vapaaehtoisesti äärimmäisen vähän. Esimerkiksi vuosina 2003–2009 koko Kiinassa vain 130 ihmistä ilmoittautui vapaaehtoisiksi elinluovuttajiksi. Vuonna 2010 Kiinan Punainen Risti käynnisti kansallisen hankkeen houkutellakseen lisää vapaaehtoisia elinluovuttajia, mutta vain 37 henkilöä ilmoittautui. Vapaaehtoisten elinluovuttajien vähäisen määrän vuoksi suurin osa elinsiirroissa käytetyistä elimistä on peräisin vangeilta. Kiinan hallitus hyväksyi vuonna 1984 säädöksen, joka sallii elinten poistamisen teloitetuilta rikollisilta, jos nämä antavat siihen aiemman suostumuksen tai jos sukulaiset eivät hae vainajaa.


text: Huolimatta siitä, että Kiinassa ei ole kattavaa järjestelmää elinten luovutusta varten, siirtoelinten odotusajat Kiinassa ovat maailman lyhyimpien joukossa. Esimerkiksi munuaisen, maksan tai sydämen saa usein hankittua vain viikoissa. Tämän seurauksena Kiinasta on muodostunut kansainvälisen elinsiirtoturismin kohdemaa. Kiinassa järjestetään myös merkittävästi hyljinnänestolääkityksen testausta. Ihmiselinten kauppa on ollut merkittävä tulonlähde Kiinan lääketieteellisille, sotilaallisille ja yleisen turvallisuuden organisaatioille. Koska Kiinassa ei ole tehokasta kansallista järjestelmää elinten luovutukseen ja allokointiin, sairaalat hankkivat elimet paikallisilta välittäjiltä, mukaan lukien omien tuomioistuin-, pidätyskeskus- ja vankilakontaktiensa kautta.


text: Elinsiirtopotilaille ei Kiinassa yleisesti ottaen kerrota luovuttajan henkilöllisyyttä, eivätkä he saa todistusta kirjallisesta suostumuksesta. Joissakin tapauksissa jopa lääketieteellisen henkilökunnan ja kirurgien henkilöllisyys voidaan salata potilailta. Läpinäkyvyyden puutteeseen liittyvien ongelmien ohella kiinalaisella elinsiirtoalalla ei ole sitovia eettisiä ohjeistuksia, eikä eettisiä normeja rikkovien kirurgien rankaisuun ole mitään järjestelmää.


text:
Pakolla hankittuihin suostumuksiin ja korruptioon kohdistuva huomio sai 1990-luvulla kansainväliset lääketieteelliset toimijat ja ihmisoikeusjärjestöt tuomitsemaan vankien käytön elinten lähteenä Kiinassa. Nämä huolet nousivat uudestaan esille vuonna 2001, kun kiinalainen sotilaslääkäri todisti Yhdysvaltain kongressissa osallistuneensa elinten poistoihin teloitetuilta vangeilta, joista osa oli vielä elossa operaatioiden aikana. Joulukuussa 2005 Kiinan apulaisterveysministeri Huang Jiefu myönsi, että jopa 95 % siirtoelimistä oli peräisin teloitetuilta vangeilta ja lupasi ryhtyä toimenpiteisiin väärinkäytösten ehkäisemiseksi. Huang antoi uusia lausuntoja vuosina 2008 ja 2010 ja ilmoitti, että yli 90 % kuolleilta otetuista siirtoelimistä on peräisin vangeilta. Vuonna 2006 Maailman terveysjärjestö vaati Kiinaa lopettamaan elinten poistot vangeilta, koska näitä pidettiin yleisesti ottaen kyvyttöminä antamaan todellista suostumusta. Vuonna 2014 Huang Jiefu sanoi, että siirtoelinten hankkiminen kuolemaantuomituilta vangeilta oli laskussa, vaikka hän samalla puolusti vankien elinten merkitystä elinsiirtojärjestelmän kannalta.
Kuolemaantuomituilta vangeilta hankittujen siirtoelinten lisäksi kansainvälinen yhteisö ja tutkijat ovat ilmaisseet huolensa siitä, että mielipidevankeja – etenkin Falun Gongin harjoittajia, mutta mahdollisesti myös tiibetiläisiä, uiguureja ja maanalaisten kristillisten kirkkojen jäseniä – surmataan siirtoelintarpeiden täyttämiseksi. Nämä henkilöt eivät ole saaneet kuolemantuomiota, ja monissa tapauksissa heidät on vangittu ilman oikeudenkäyntiä poliittisen tai uskonnollisen vakaumuksen perusteella.


text:
Falun Gong on kiinalainen qigong-harjoitusmenetelmä, joka koostuu meditaatiosta sekä buddhalaisiin ja taolaisiin perinteisiin liittyvästä eettisestä oppijärjestelmästä. Maksuton menetelmä saavutti Kiinassa suuren suosion 1990-luvulla. Vuonna 1998 Kiinan hallituslähteet arvioivat, että jopa 70 miljoonaa ihmistä oli ryhtynyt harjoittamaan Falun Gongia. Kiinan kommunistipuolueen johtaja Jiang Zemin piti Falun Gongia potentiaalisena uhkana Puolueen auktoriteetille ja ideologialle. Hän aloitti kansallisen kampanjan Falun Gongin hävittämiseksi heinäkuussa 1999.
Perustuslain ulkopuolella toimiva 6-10-virasto muodostettiin Falun Gongin vainon johtamista varten, ja viranomaiset mobilisoivat koko Kiinan tiedotusvälineet, oikeus- ja koulutusjärjestelmän, poliisin, armeijan, työnantajat ja yksittäiset kansalaiset Falun Gongin vastaiseen "kamppailuun".


text: Vuodesta 1999 lähtien Falun Gongin harjoittajia on alistettu järjestelmälliselle kidutukselle, joukkopidätyksille, pakkotyölle ja psykiatriselle kaltoinkohtelulle. Tavoitteena on ollut saada heidät luopumaan vakaumuksestaan. Vuonna 2009 New York Times raportoi, että ainakin 2 000 Falun Gongin harjoittajaa oli surmattu tässä vainokampanjassa; Falun Gongin omat lähteet olivat dokumentoineet 3 700 nimettyä kuolemantapausta vuoteen 2013 mennessä. Koska tietojen hankkiminen Kiinasta on vaikeaa, kuolemantapauksia saattaa todellisuudessa olla enemmän.


text: Ensimmäiset väitteet laajamittaisista elinryöstöistä Falun Gongin harjoittajilta tulivat julkisuuteen maaliskuussa 2006, kun kolme henkilöä sanoi omaavansa tietoja tahdon vastaisista elinten poistoista Sujiatunin tromboosisairaalassa Shenyangissa, Liaoningin maakunnassa. Yksi paljastusten tekijöistä oli sairaalassa työskennelleen kirurgin vaimo. Hän sanoi miehensä suorittaneen lukuisia operaatioita, joissa hän oli poistanut sarveiskalvoja Falun Gongin harjoittajilta elinsiirtoja varten.


text: Yhdysvaltain ulkoministeriön edustajat matkustivat Sujiatunin sairaalaan tutkimaan näitä väitteitä. Heidän mukaansa väitteiden tueksi ei ollut mahdollista löytää riittäviä todisteita, mutta he ilmoittivat olevansa huolestuneita kiinalaisten Falun Gongin harjoittajien kohtelusta sekä elinryöstöjä koskevista raporteista. Pian tämän jälkeen, toukokuussa 2006, Coalition to Investigate the Persecution of Falun Gong pyysi Kanadan entistä apulaisulkoministeri David Kilgouria ja ihmisoikeusjuristi David Matasia tutkimaan laajamittaisempia väitteitä elinryöstöistä kiinalaisilta Falun Gongin harjoittajilta. Kilgour ja Matas myöntyivät tekemään tutkimuksen vapaaehtoisina ilman korvausta.


text: David Kilgour ja David Matas julkaisivat alustavan tutkimusraporttinsa 20.7.2006 nimellä "Report into Allegations of Organ Harvesting of Falun Gong Practitioners in China". Vaikka heille ei myönnetty viisumia Kiinaan, he keräsivät yli 30 erillistä todistetta, jotka tukivat väitteitä elinryöstöistä Falun Gongin harjoittajilta. Todisteisiin sisältyivät mm. tilastollinen analyysi Kiinan elinsiirroista, haastattelut entisten Falun Gong -vankien kanssa sekä nauhoitetut puhelinkeskustelut, joissa kiinalaiset sairaalat ja poliisiviranomaiset myönsivät Falun Gongin harjoittajien sisäelimiä olevan saatavilla.


text:
Kilgour ja Matas eivät onnistuneet hankkimaan todisteita, jotka olisivat kumonneet väitteet elinryöstöistä – esimerkiksi Kiinan hallituksen rekisteritietoja siirtoelinten lähteistä – ja he ilmoittivat johtopäätöksenään, että Kiinan viranomaiset ovat "surmanneet suuren joskin tuntemattoman määrän Falun Gong -mielipidevankeja. Heidän sisäelimiään – mukaan lukien munuaiset, maksat, sarveiskalvot ja sydämet – on poistettu tahdon vastaisesti ja myyty korkeaan hintaan, toisinaan ulkomaalaisille, jotka normaalisti joutuvat odottamaan siirtoelintä kotimaassaan pitkiä aikoja." Tutkijat arvioivat, että vuosina 2000–2005 Kiinassa siirrettiin 41 500 elintä, joiden alkuperä oli tuntematon, ja että Falun Gong -vangit olivat näiden elinten todennäköisin lähde. Tekijät kiinnittivät myös huomiota vaikeuksiin todentaa väitettyjä rikoksia: itsenäisten järjestöjen ei annettu tutkia Kiinan olosuhteita, silminnäkijälausuntoja on vaikea hankkia, ja viralliset tiedot elinsiirroista ja teloituksista olivat usein joko salattuja tai ristiriitaisia.
Vuonna 2007 Kilgour ja Matas julkaisivat päivitetyn raportin nimellä "Bloody Harvest: Revised Report into Allegations of Organ Harvesting of Falun Gong Practitioners in China". Löydökset julkaistiin myöhemmin kirjana, joka ilmestyi lokakuussa 2009. Raportit herättivät huomiota kansainvälisessä mediassa, ja tutkijat kiersivät useissa maissa esittämässä löydöksiään hallituksille ja aiheesta huolestuneille järjestöille.


text: Ethan Gutmann, Kiinaan erikoistunut tutkiva journalisti ja tietokirjailija, aloitti omat tutkimuksensa Falun Gongin harjoittajien elinryöstösyytöksistä vuonna 2006. Seuraavien vuosien aikana hän suoritti yli 100 haastattelua, joihin lukeutui Kiinan työleiri- ja vankilajärjestelmässä vangittuna olleita pakolaisia sekä kiinalaisia poliisiviranomaisia ja lääketieteen ammattilaisia. Tutkimustensa perusteella Gutmann päätyi siihen tulokseen, että elinryöstöt mielipidevangeilta yleistyivät Kiinan luoteisessa Xinjiangin maakunnassa 1990-luvulla, kun uiguurien etnisen ryhmän jäsenet joutuivat turvallisuuspoliisin ja "tehoiskujen" kohteiksi.


text: Gutmannin mukaan elinten poistot Xinjiangissa kääntyivät jyrkkään laskuun vuonna 1999, vaikka elinsiirtojen määrä alkoi Kiinassa yleisesti ottaen lisääntyä. Samana vuonna Kiinan hallitus aloitti kansallisen vainokampanjan Falun Gongin harjoittajia vastaan. Gutmannin mukaan uusi Falun Gong -vankilapopulaatio korvasi uiguurit siirtoelinten lähteenä. Hänen arvionsa mukaan noin 65 000 Falun Gongin harjoittajaa surmattiin elintensä tähden vuosina 2000–2008. Gutmann toteaa, että tämä luku on yhdenmukainen Kilgourin ja Matasin arvion kanssa, kun se suhteutetaan samalle ajanjaksolle.


text: Löydökset on julkaistu useissa sanoma- ja aikakauslehdissä, mukaan lukien "World Affairs Journal", "The Weekly Standard", "Toronto Star" ja "National Review". Gutmann on myös todistanut aiheesta Yhdysvaltain kongressissa ja Euroopan parlamentissa, ja elokuussa 2014 hän julkaisi tutkimuksensa kirjana nimeltä "The Slaughter: Mass Killings, Organ Harvesting and China’s Secret Solution to Its Dissident Problem".


text: Falun Gongin harjoittajien surmaamisesta sisäelintensä tähden on esitetty useita erillisiä todisteita. Tutkijat, ihmisoikeusaktivistit ja lääketieteelliset järjestöt ovat keskittyneet erityisesti 1. Kiinassa suoritettujen elinsiirtojen määrään, 2. epäsuhteeseen tiedossa olevien siirtoelinten lähteiden ja elinsiirtojen määrän välillä, 3. elinsiirtoalan merkittävään kasvuun ja samoihin aikoihin tapahtuneisiin Falun Gongin harjoittajien joukkopidätyksiin, 4. lyhyisiin odotusaikoihin, jotka viittaavat "tilauksesta" tapahtuviin teloituksiin sekä 5. raportteihin siitä, että Falun Gong -vangeille tehdään vankeusaikana lääketieteellisiä tutkimuksia, joissa selvitetään heidän sisäelintensä kuntoa.


text: Kiinassa suoritettujen elinsiirtojen määrä lähti voimakkaaseen kasvuun vuodesta 2000 alkaen. Tämä aikajänne osuu yksiin Falun Gongin vastaisen vainokampanjan alkamisen kanssa. Kymmeniätuhansia Falun Gongin harjoittajia lähetettiin Kiinan pakkotyöleireille, pidätyskeskuksiin ja vankiloihin.


text: Vuonna 1998 Kiinassa raportoitiin 3 596 munuaisensiirtoa. Vuonna 2005 lukumäärä oli noin 10 000. Vuosina 2001–2005 munuaisensiirtoja suorittavien laitosten määrä lisääntyi 106:sta 368:aan. Samoin vuosina 1999–2006 maksansiirtokeskusten määrä Kiinassa lisääntyi 22:sta yli 500:aan. Niin ikään näissä laitoksissa suoritettavien elinsiirtojen määrä lisääntyi merkittävästi tänä aikana. Yksi sairaaloista ilmoitti verkkosivullaan suorittaneensa yhdeksän maksansiirtoa vuoden 1998 aikana, mutta vuonna 2005 maksansiirtoja tehtiin samassa sairaalassa 647 vain neljässä kuukaudessa. Shanghain Jiaotongin yliopistollinen sairaala tilastoi seitsemän maksansiirtoa vuonna 2001, 53 vuonna 2002, 105 vuonna 2003, 144 vuonna 2004 ja 147 vuonna 2005.


text:
Kilgour ja Matas kirjoittavat, että elinsiirtojen määrän lisääntyminen ei voi johtua pelkästään elinsiirtotekniikan parannuksista: "Munuaisensiirtotekniikat olivat Kiinassa täysin kehittyneitä jo kauan ennen Falun Gongin vainoa. Kuitenkin munuaisensiirtojen määrät lisääntyivät räjähdysmäisesti ja yli kaksinkertaistuvat, kun Falun Gongin vaino alkoi... Missään muualla ei elinsiirtojen määrä ole lisääntynyt niin merkittävästi teknisten parannusten vuoksi, kun luovuttajien määrä on pysynyt samana."
Lisäksi tutkijat huomauttavat, että vaikka Kiinan elinsiirtoala kasvoi nopeasti, tänä aikana vapaaehtoisessa elinten luovutus- ja allokointijärjestelmässä ei tapahtunut merkittäviä parannuksia, eikä kuolemaantuomittujen vankien määrä elintenluovuttajina lisääntynyt. Vaikka tämä ei itsessään todista väitteitä todeksi, elinsiirtojen nopean kasvun kanssa yksiin käyvät Falun Gongin harjoittajien joukkopidätykset tukevat sitä hypoteesia, että sisäelimiä poistettiin vangituilta Falun Gongin harjoittajilta.


text: Kiinan viranomaiset raportoivat vuonna 2005, että jopa 95 % siirtoelimistä oli peräisin vangeilta. Kiina ei kuitenkaan suorita riittävästi kuolemaantuomittujen teloituksia, jotta elinsiirtojen suuri määrä voitaisiin selittää sillä. Vapaaehtoisia elinluovutuksia tapahtuu äärimmäisen harvoin. Vain 130 henkilöä rekisteröityi vapaaehtoisiksi elinluovuttajiksi koko Kiinassa vuosina 2003–2009.


text: Kiinan terveysviranomaiset raportoivat, että Kiinassa suoritettiin vuonna 2004 yli 13 000 elinsiirtoa. Vuonna 2006 "China Daily" -sanomalehti raportoi, että maassa suoritettiin vuosittain 20 000 elinsiirtoa. Samalla ajanjaksolla kuolemaantuomittujen ja teloitettujen määrä oli hyvin paljon pienempi. Julkisesti saatavilla olevien raporttien mukaan Amnesty International dokumentoi 1 770 teloitusta vuonna 2006; korkeimpien arvioiden mukaan teloituksia oli lähes 8 000. Koska Kiinassa ei ole järjestelmällistä elinten yhteensovitus- ja allokointijärjestelmää ja koska odotusajat ovat erittäin lyhyitä, on harvinaista, että samalta luovuttajalta poistetaan useita elimiä. Lisäksi monilla kuolemaantuomituilla vangeilla on erilaisia sairauksia, kuten B-hepatiitti, minkä johdosta heidän elimiään ei monissa tapauksissa pystytä käyttämään. Tämä viittaa siihen, että elimille on oltava muita lähteitä. YK:n kidutustarkkailija Manfred Nowakin mukaan "selitys siitä, että elimet ovat peräisin kuolemaantuomituilta vangeilta, ei ole vakuuttava... jos asia on niin, teloitettujen rikollisvankien määrän on oltava paljon suurempi kuin tähän mennessä on oletettu."


text: Yhdysvaltain edustajainhuoneen kuulemistilaisuudessa lääkäri Damon Noto totesi, että "kuolemaantuomituilla vangeilla ei voida täysin selittää kaikkia Kiinassa tapahtuvia elinsiirtoja [...] Vaikka teloitettuja olisi 10 000 ja elimiä siirrettäisiin vuosittain 10 000, asiaan liittyisi silti erittäin suuri epäsuhde. Miksi? On yksinkertaisesti mahdotonta, että nämä 10 000 teloitettua henkilöä olisivat täydellisesti yhteensopivia siirtoelimen tarpeessa olevien 10 000 ihmisen kanssa." Myös David Kilgour ja David Matas kirjoittavat, että siirtoelinten perinteiset lähteet, kuten teloitetut vangit, vapaaehtoiset luovuttajat ja aivokuolleet, "eivät pysty lähellekään selittämään Kiinassa suoritettujen elinsiirtojen kokonaismäärää". Noton tavoin Kilgour ja Matas pitävät pakkotyöleiri- ja vankilajärjestelmässä olevia Falun Gongin harjoittajia todennäköisenä vaihtoehtoisena lähteenä siirtoelimille.


text: Siirtoelinten odotusajat Kiinassa ovat merkittävästi lyhyempiä kuin muualla maailmassa. China International Transplantation Assistance Center ilmoitti verkkosivullaan vuonna 2006: "Maksansiirron saamiseen voi kulua vain kuukausi, ja odotusaika on enimmilään kaksi kuukautta. Munuaisensiirroissa sopiva luovuttaja voi löytyä yhdessä viikossa, ja enimmäisaika on yksi kuukausi... jos luovuttajan elimelle tapahtuu jotakin ja sitä ei voida käyttää, potilaalle tarjotaan toista luovuttajaa ja operaatio voidaan suorittaa viikon päästä uudelleen." Myös muut elinsiirtokeskukset mainostivat 1–2 viikon odotusaikoja maksan- ja munuaisensiirroille. Tämä käy yksiin siirtoelimen saaneiden potilaiden kertomusten kanssa: he ilmoittavat saaneensa elimen vain muutamassa päivässä tai viikossa. Vertailun vuoksi munuaisensiirron odotusajan mediaani on kehittyneissä maissa, kuten Yhdysvalloissa ja Britanniassa, yleensä 2–4 vuotta – siitä huolimatta, että näissä maissa on miljoonia rekisteröityneitä elinluovuttajia sekä pitkälle kehittyneet järjestelmät siirtoelinten sovittamista ja allokointia varten.


text: Useat tutkijat ja lääketieteen ammattilaiset ovat ilmaisseet huolensa kiinalaisten sairaaloiden ilmoittamista lyhyistä siirtoelinten odotusajoista. Heidän mukaansa ne kertovat siitä, että käytössä on elävistä luovuttajista koostuva joukko, jonka sisäelimiä voidaan poistaa tarpeen mukaan. Tämä johtuu siitä, että elimet on siirrettävä välittömästi kuoleman jälkeen tai ne on otettava elävältä luovuttajalta. Munuainen on siirrettävä 24–48 tunnin sisällä, maksa 12 tunnin sisällä ja sydän 8 tunnin sisällä.


text: Minnesotan yliopiston ihmisoikeuksien ja lääketieteen ohjelman apulaisjohtaja Kirk C. Allisonin mukaan "[Kiinan järjestelmän] lyhyet odotusajat edellyttävät suurta joukkoa luovuttajia, joiden veriryhmä ja HLA on valmiiksi määritetty". Tämä käy yksiin niiden raporttien kanssa, joiden mukaan vangituilta Falun Gongin harjoittajilta otetaan veri- ja kudosnäytteitä. Allison kirjoittaa, että Kiinan lyhyet siirtoelinten odotusajat eivät voi perustua "satunnaisiin kuolemiin" ja että lääkärit, joilta hän kyseli asiasta, ilmoittivat valitsevansa eläviä vankeja laadun ja yhteensopivuuden varmistamiseksi. Israelilaisen Sheban lääketieteellisen keskuksen sydämensiirtoyksikön johtaja Jacob Lavee on kertonut potilaastaan, joka matkusti Kiinaan hankkimaan sydämensiirtoa. Potilas odotti sydäntä kaksi viikkoa, ja operaatio aikataulutettiin ennalta – mikä tarkoittaa, että elintä ei voitu hankkia satunnaiselta vainajalta. Sveitsin kansallisen elinluovutus- ja elinsiirtosäätiön puheenjohtaja Franz Immer on kertonut, että kun hän vieraili Pekingissä vuonna 2007, hänen kiinalaiset isäntänsä kutsuivat hänet seuraamaan sydämensiirto-operaatiota. "Järjestäjä kysyi meiltä, kumpi meille kävisi paremmin – operaation suorittaminen aamulla vai iltapäivällä. Tämä tarkoittaa, että luovuttaja kuoli, tai surmattaisiin, vierailijoille sopivaan aikaan. Kieltäydyin osallistumasta."


text: Journal of Clinical Investigation -julkaisun päätoimittajien mukaan "maksan- tai sydämensiirto voidaan taata sinä suhteellisen lyhyenä aikana, kun elinsiirtoturisti viipyy Kiinassa, ainoastaan siten, että tarpeelliset lääketieteelliset tiedot hankitaan tulevilta potilailta nopeasti, heidän yhteensopivuutensa määritetään, ja sitten heidän kanssaan täsmäävä henkilö teloitetaan." Myös Damon Noton mukaan Kiinan elinsiirtojen lyhyet odotusajat ja elinsiirtojen aikatauluttaminen ennalta käyvät mahdollisiksi vain, jos käytössä on suuri joukko "eläviä luovuttajia, jotka ovat saatavilla tarpeen mukaan". Kuolemaantuomittuja vankeja ei ole riittävästi näiden tarpeiden täyttämiseksi, ja lisäksi Kiinan lain mukaan kuolemaantuomitut on teloitettava viikon sisällä tuomion langettamisesta.


text: Vuodesta 1999 lähtien satojatuhansia Falun Gongin harjoittajia on vangittu "uudelleenkoulutettavaksi" Kiinan pakkotyöleireille, vankiloihin ja muihin rangaistuslaitoksiin. He muodostavat Kiinan suurimman mielipidevankien ryhmän. Vuonna 2008 Yhdysvaltain ulkoministeriö raportoi arvioista, joiden mukaan Kiinan ilmoittamasta virallisesta pakkotyöleiripopulaatiosta (250 000) puolet oli Falun Gongin harjoittajia, ja Amnesty Internationalin vuoden 2013 raportin mukaan Falun Gongin harjoittajat muodostivat 30–100 prosenttia tutkittujen pakkotyöleirien populaatiosta.


text: Entiset kiinalaiset vangit ovat raportoineet, että Falun Gongin harjoittajat saavat leireillä säännönmukaisesti "pisimpiä tuomioita ja huonointa kohtelua" ja että he joutuvat erityisen usein kidutuksen ja kaltoinkohtelun uhreiksi. Vuonna 2006 YK:n kidutustarkkailijan tutkimuksen mukaan 66 %:ssa Kiinasta raportoiduista kidutustapauksista uhrina oli Falun Gongin harjoittaja. Tuhansia Falun Gongin harjoittajia on kuollut tai tapettu vankilassa, usein epäselvissä olosuhteissa. Vainajien perheenjäseniltä on evätty mahdollisuus ruumiinavaukseen, ja joissakin tapauksissa ruumiit on tuhkattu ilman perheen suostumusta.


text:
Analyytikot ja ihmisoikeusjärjestöt ovat kiinnittäneet huomiota useisiin tekijöihin, joiden vuoksi Falun Gongin harjoittajia kohdellaan vankeudessa erityisen ankarasti. Näihin sisältyvät keskushallinnon ja Kiinan kommunistipuolueen viranomaisten antamat määräykset, Falun Gongin harjoittajien kaltoinkohteluun yllyttävät kannustimet ja kiintiöjärjestelmät, Falun Gongin harjoittajien kuolemantapausten rankaisemattomuus sekä Falun Gongin harjoittajia dehumanisoiva ja panetteleva valtiollinen vihapropaganda.
Vangittujen Falun Gongin harjoittajien suuren määrän johdosta tutkijat ovat pitäneet heitä todennäköisenä siirtoelinten lähteenä. Ethan Gutmannin tutkimusten mukaan uhreiksi ovat voineet joutua myös muut marginalisoidut vankien ryhmät, mukaan lukien etniset tiibetiläiset ja uiguurit, jotka asuvat pääasiassa Kiinan läntisillä alueilla. Maantieteellisen läheisyyden vuoksi Falun Gongin harjoittajat ovat kuitenkin joutuneet todennäköisemmin uhreiksi. Lisäksi Falun Gongin harjoittajien terveys on verrattain hyvä muun muassa siksi, että heidän vakaumukseensa kuuluu pidättäytyminen tupakoinnista ja alkoholista.


text: Kilgour ja Matas kiinnittävät huomiota vielä erääseen tekijään, joka tekee Falun Gongin harjoittajista haavoittuvia. Perheenjäseniään suojellakseen monet vangitut harjoittajat ovat kieltäytyneet antamasta nimeään tai muita henkilötietojaan poliisiviranomaisille. "Vaikka tämä kieltäytyminen henkilötietojen antamisesta on tapahtunut turvallisuuden nimissä, sillä on saattanut olla päinvastainen vaikutus. Uhriksi on helpompi valita henkilö, jonka sijaintia perheenjäsenet eivät tiedä, kuin sellainen, jonka sijainnin perheenjäsenet tietävät", raportissa todetaan. Kilgour ja Matas kirjoittavat, että he eivät ole toistaiseksi kuulleet yhdestäkään henkilötietojensa antamisesta kieltäytyneestä Falun Gongin harjoittajasta, joka olisi turvallisesti vapautunut vankeudesta – siitä huolimatta, että henkilötietojen antamisesta kieltäytyminen on ollut hyvin yleistä. Samaan tapaan Ethan Gutmann kirjoittaa, että haastatellessaan yli sataa entistä vankia hän tapasi vain yhden Falun Gongin harjoittajan, joka oli vankeusaikanaan pysynyt nimettömänä, ja "hänen elimensä olivat vielä kuluneempia kuin omani".


text: Ethan Gutmann haastatteli lukuisia entisiä kiinalaisia vankeja, mukaan lukien 16 Falun Gongin harjoittajaa, jotka kertoivat poikkeuksellisista lääketieteellisistä tutkimuksista vankeusaikana. Gutmannin mukaan jotkut näistä kokeista olivat todennäköisesti rutiininomaisia tutkimuksia, ja joidenkin tarkoituksena oli mahdollisesti SARS-virustartuntojen valvonta. Useissa tapauksissa nämä tutkimukset kohdistuivat kuitenkin pelkästään sisäelinten kunnon arviointiin.


text: Mies nimeltä Wang Xiaohua oli vangittuna pakkotyöleirillä Yunnanissa vuonna 2001, kun hän ja 20 muuta Falun Gongin harjoittajaa kuljetettiin erääseen sairaalaan. Heiltä otettiin suuri määrä verta ja lisäksi virtsakokeita, röntgenkuvia vatsan alueesta sekä elektrokardiogrammi. Sairaalan henkilöstö ei tehnyt mitään niille fyysisille vammoille, joita he olivat saaneet vankeudessa. Sama ilmiö toistui useissa muissakin haastatteluissa. Qu Yangyao, yli 30-vuotias kiinalaisnainen, vietiin pakkotyöleiriltä sairaalaan vuonna 2000 yhdessä kahden muun Falun Gongin harjoittajan kanssa. Hän sanoo sairaalan henkilökunnan ottaneen heiltä suuren määrän verta sekä röntgenkuvia rintakehän alueesta. Lisäksi heidän sisäelintensä kuntoa tutkittiin. "Polvea ei kokeiltu vasaralla, imusolmukkeita ei tunnusteltu, korvia tai suuta tai sukuelimiä ei tutkittu – lääkäri tutki hänen myyntiin kelpaavat elimensä eikä mitään muuta", Gutmann kirjoittaa.


text: Toinen nainen nimeltä Jung Tian kertoo Shenyangin kaupungin pidätyskeskuksessa suoritetuista perusteellisista fysiologisista tutkimuksista ja vangeilta otetusta suuresta määrästä verta – riittävän suuresta edistynyttä diagnostiikkaa tai kudosten yhteensopivuuden määrittämistä varten. Guangdongin maakunnan naisten työleirin entinen vanki kertoo, että 180 Falun Gongin harjoittajalle suoritettiin lääketieteellisiä tutkimuksia alkuvuonna 2003 ja että nämä tutkimukset keskittyivät yksinomaan sisäelimiin. Toinen naispuolinen todistaja, joka oli vangittuna Masanjian työleirillä vuonna 2005, kertoi nuorille ja terveille Falun Gongin harjoittajille tehdyistä perusteellisista lääketieteellisistä tutkimuksista. Vanhoille ja huonokuntoisille henkilöille tehtiin vain pintapuolisia tutkimuksia.


text: Falun Gongin harjoittajien ohella tutkija Jaya Gibson kertoo kolmesta tiibetiläisvangista, joille suoritettiin pelkästään sisäelinten kuntoon keskittyviä tutkimuksia pian vuoden 2005 jälkeen.


text: Maaliskuussa 2006 – pian sen jälkeen, kun Falun Gongin harjoittajien elinryöstöjä koskevat väitteet tulivat ensi kertaa esille – ulkomaiset tutkijat alkoivat soittaa kiinalaisiin sairaaloihin ja pidätyskeskuksiin. Soittajat esiintyivät potentiaalisina elinsiirtopotilaina tai siirtoelinten välittäjinä ja tiedustelivat Falun Gongin harjoittajien sisäelinten saatavuutta. Useissa tapauksissa he onnistuivat nauhoittamaan tunnustuksia siitä, että elimiä oli mahdollista hankkia Falun Gongin harjoittajilta. David Kilgourin ja David Matasin tutkimusraportissa on lainauksia näistä keskusteluista.


text: Esimerkiksi Mishanin kaupungin pidätyskeskuksen viranomainen sanoi, että saatavilla oli 5–8 alle 40-vuotiasta Falun Gongin harjoittajaa, jotka olivat potentiaalisia elinluovuttajia. Kun häneltä kysyttiin tarkempia tietoja näiden henkilöiden taustasta, viranomainen ilmoitti, että kyse oli miespuolisista Falun Gongin harjoittajista, jotka olivat kotoisin maaseudulta.


text:
Nanningin kaupungin Minzu'n sairaalan lääkäri sanoi, ettei sairaalassa ollut tällä hetkellä saatavilla Falun Gongin harjoittajien elimiä, mutta hän oli aikaisemmin valinnut Falun Gongin harjoittajia elinten poistoja varten. Lääkäri myös kehotti soittajaa ottamaan yhteyttä viereisen Guangdongin maakunnan yliopistolliseen sairaalaan ja sanoi, että sillä oli paremmat kanavat Falun Gongin harjoittajien elinten hankkimiseen. Shanghain Zhongshanin sairaalan lääkäri kertoi tutkijoille, että hänen sairaalansa kaikki siirtoelimet olivat peräisin Falun Gongin harjoittajilta. Huhtikuussa 2006 Guangzhoun sairaalan lääkäri kertoi tutkijoille puhelimessa, että hänellä oli "useita eriä" Falun Gongin harjoittajien elimiä, mutta hän sanoi tämän lähteen saattavan tyrehtyä toukokuun 20. päivän 2006 jälkeen. Toisessa puhelinkeskustelussa tutkijat esiintyivät siirtoelinten välittäjänä ja soittivat Jinzhoun kaupungin oikeuslaitokseen. Kun oikeuslaitoksen viranomaiselta kysyttiin elinten hankkimisesta Falun Gong -vangeilta, hän vastasi soittajalle: "Se riippuu omista edellytyksistäsi... jos edellytyksesi ovat hyvät, pystymme edelleen toimittamaan joitakin [elimiä]."
Kilgour ja Matas päättelevät, että ainakin joissain tapauksissa sairaalan henkilökunta on kenties antanut soittajille myöntäviä vastauksia, jotta he pääsisivät tekemään kauppoja. Näiden puhelinsoittojen tuloksia on myös vaikea toistaa. Kun Falun Gongin harjoittajien elinryöstöväitteet saivat enemmän huomiota, sairaalat eivät enää halunneet avoimesti keskustella siirtoelinten hankintakäytännöistään.


text: Tätä tutkimustaktiikkaa sovellettiin kuitenkin uudelleen vuonna 2012, kun Kiinan kommunistipuolueen viranomaiset alkoivat selvittää Politbyroon jäsen Bo Xilain rikos- ja korruptiosyytteitä. Bo toimi aiemmin kuvernöörinä Liaoningin maakunnassa. Tutkijat uskovat Liaoningin olleen merkittävä elinryöstöjen keskus. "World Organization to Investigate the Persecution of Falun Gong" -järjestö soitti useille keskitason ja korkean tason virkamiehille, joilla oli aiempia yhteyksiä Bo Xilaihin. Soittajat esiintyivät kommunistipuolueen sisäisen kurinpito- ja tutkimusryhmän jäseninä, jotka olivat keräämässä todisteita Bo'ta vastaan. He esittivät kysymyksiä vangeilta (myös Falun Gongin harjoittajilta) hankittuihin elimiin liittyvistä komentoketjuista. Kun eräältä Politbyroon korkean tason jäseneltä kysyttiin Bo Xilain osallisuudesta elinryöstöihin, hän vastasi tutkijoille, että Politbyroon pysyvän komitean jäsen ja turvallisuuspäällikkö Zhou Yongkang "on suoraan vastuussa tästä. Hän tietää asiasta."


text: Eräältä Liaoningin maakunnan kaupunkitason virkamieheltä kysyttiin, mitä ohjeita Bo Xilai oli mahdollisesti antanut liittyen elinten poistoihin Falun Gong -vangeilta. Virkamies vastasi: "Minua pyydettiin huolehtimaan tästä asiasta. Itse asiassa Puoluekeskus huolehtii tästä... Hän [Bo] oli mukana varsin myönteisessä mielessä, joo, hän vaikutti varsin myönteiseltä. Siihen aikaan keskustelimme asiasta lähinnä Pysyvän komitean kokouksissa." Virkamies katkaisi puhelun tajuttuaan, ettei hän ollut varmistanut soittajan henkilöllisyyttä. Tutkijat soittivat myös liaoningilaisen sotilassairaalan lääkärille. Kun häneltä kysyttiin, käytettiinkö Falun Gongin harjoittajien elimiä koskaan läheisen sairaalan elinsiirto-operaatioissa, viranomainen vastasi myöntävästi: "Kaikki nämä asiat hoidettiin oikeusistuimen kautta." Pian lääkäri alkoi kuitenkin huolestua kysymyksistä ja kieltäytyi keskustelemasta asiasta enempää ilman sairaalan poliittisen osaston hyväksyntää.


text: Ihmisoikeustutkijat ja lääkärit ovat todenneet, että kiinalaisen elinsiirtoalan kaupallinen luonne edistää korruptiota ja väärinkäytöksiä. Elinten myynnistä saatavat voitot voivat johtaa useampiin tappamisiin – sekä oikeuslaitoksen hyväksymiin että sen ulkopuolisiin – kuin muuten tapahtuisi. Vaikka tämä argumentti ei liity erityisesti Falun Gongin harjoittajiin, sitä on käytetty aihetodisteena niiden väitteiden puolesta, joiden mukaan Falun Gong -vangit ovat joutuneet elinryöstöjen uhreiksi.


text: Kaupallisten elinsiirtojen lisääntyminen liittyy 1980-luvun lopun ja 1990-luvun alun taloudellisiin reformeihin, joiden seurauksena Kiinan hallituksen rahoitusta maan terveydenhuoltojärjestelmälle leikattiin merkittävästi. Terveydenhuolto siirtyi markkinajohtoisempaan malliin, ja sairaalat kehittivät uusia tapoja tuottojensa kasvattamiseksi. Tämä kehitys koskee myös sotilassairaaloita. 1980-luvun puolivälistä lähtien Kansan vapautusarmeija on aloittanut erilaisia kaupallisia hankkeita oman budjettinsa tueksi.


text: Falun Gongin harjoittajien elinryöstöjä käsittelevässä raportissaan Kilgour ja Matas kuvaavat kiinalaisia elinsiirtosairaaloita, jotka veloittavat varakkailta ulkomaalaisilta jopa 100 000 dollaria maksan-, keuhkon- tai sydämensiirrosta. China International Transplantation Network Assistance Center ilmoitti verkkosivullaan seuraavista hinnoista vuonna 2006. Munuainen: 62 000 $, maksa: 98 000 – 130 000 $, maksa ja munuainen: 160 000 – 180 000 $, munuainen ja haima: 150 000 $, keuhko: 150 000 – 170 000 $, sydän: 130 000 – 160 000 $, sarveiskalvo: 30 000 $. Yhdysvaltain edustajanhuoneelle antamassaan lausunnossa UCLA Medical Centerin lääkäri Gabriel Danovitch sanoi: "Se helppous, jolla näitä elimiä voidaan hankkia, ja tapa, jolla niitä voidaan osoittaa varakkaille ulkomaalaisille, on synnyttänyt korruption kulttuurin."


text: Ethan Gutmannin kirja siirtoelinten väärinkäytöksistä sisältää tapaustutkimuksen, joka keskittyy Kiinan koilliseen Liaoningin maakuntaan. Entinen Politbyroon jäsen Bo Xilai toimi Dalianin kaupungin pormestarina ja puoluejohtajana 1990-luvulla. Vuosina 2001–2004 hän toimi Liaoningin kuvernöörinä. Maakunnassa tiedetään olevan runsaasti Falun Gongin harjoittajia, ja sieltä on raportoitu enemmän vankeudessa tapahtuneita Falun Gongin harjoittajien kuolemantapauksia kuin mistään muualta Kiinasta. Useissa raporteissa on kerrottu, että Bo Xilain kampanja maakunnan Falun Gongin harjoittajia vastaan oli aivan erityisen ankara, minkä seurauksena häntä on syytetty kidutuksesta ja rikoksista ihmisyyttä vastaan.


text:
Bo'n läheinen yhteistyökumppani Wang Lijun nimettiin Jinzhoun kaupungin yleisen turvallisuuden viraston johtajaksi vuonna 2003. Tässä toimessaan hän johti myös erästä elinsiirtolaitosta, jossa hän raporttien mukaan valvoi "useita tuhansia" elinsiirto-operaatioita. Monien elinten arveltiin olevan peräisin poliittisilta vangeilta. Vuonna 2006 järjestetyssä palkintoseremoniassa Wang sanoi toimittajille: "Vanhalle poliisille se, että ensin näki teloituksen ja sitten saman henkilön elämän jatkuvan useiden eri henkilöiden kehoissa – se oli kerrassaan järisyttävää."
Gutmannin mukaan on "äärimmäisen epätodennäköistä", että kaikki näissä operaatioissa käytetyt elimet olisivat olleet peräisin kuolemaantuomituilta rikollisvangeilta. Heitä ei olisi voinut olla riittävästi tuhansien siirtoelinten tarpeen täyttämiseksi. Gutmann myös kiinnittää huomiota siihen, että Liaoningissa vangittiin suuria määriä Falun Gongin harjoittajia pakkotyöleireille ja vankiloihin. "Olennaista on myös se, että sekä Bo [Xilai] että Wang [Lijun] rakensivat poliittista valtaansa suurelta osin Falun Gongin vainon varaan", hän kirjoittaa.


text:
Myös Doctors Against Forced Organ Harvesting -järjestön tiedottaja Huige Li toi tämän näkökohdan esille Euroopan parlamentin kuulemistilaisuudessa vuonna 2015. Li'n laskelmien mukaan Jinzhoun kokoisessa kaupungissa suoritettaisiin kyseessä olevana ajanjaksona arviolta 14 laillista teloitusta, mikä tarkoittaa, että keskuksen tuhansissa operaatioissa siirrettyjen elinten alkuperä oli tuntematon.
Jinzhoun elinsiirtojen lisäksi Gutmann kiinnittää huomiota siihen, että Dalianin kaupungin turvallisuusviranomaiset toimittivat ihmisruumiita kahteen suureen "plastinaatiotehtaaseen". Niissä muovilla käsiteltyjä ruumiita käytettiin ympäri maailmaa järjestetyissä ruumisnäyttelyissä. Televisio-ohjelmassa 20/20 haastatellun tietolähteen mukaan plastinoidut ruumiit olivat peräisin teloitetuilta vangeilta. Gutmann huomioi kuitenkin epäsuhtaiset luvut: Dalianissa toimivat ruumiiden plastinaatiotehtaat käsittelivät tuhansia vainajia – paljon enemmän kuin lahjoitettuja ruumiita tai laillisesti teloitettuja vankeja voidaan olettaa olevan. Ruumiiden plastinaatiokeskusten perustamisen ajankohta käy yksiin Falun Gongin harjoittajien vainon alkamisen kanssa.


text: Kiinan hallitus on toistuvasti ja kategorisesti kiistänyt väitteet siitä, että Falun Gongin harjoittajia tapetaan sisäelinten vuoksi, ja se väittää noudattavansa Maailman terveysjärjestön standardeja. Se ei kuitenkaan ole esittänyt vastatodisteita tutkijoiden löydöksille, eikä se ole antanut vaihtoehtoista selitystä siirtoelinten alkuperästä.


text: Vastauksena Yhdysvaltain edustajainhuoneen elinryöstöjä koskevaan päätöslauselmaan vuonna 2014 Kiinan suurlähetystön tiedottaja sanoi, että Kiina vaatii kirjallisen suostumuksen elinluovuttajilta ja esitti "niin kutsuttujen kuolemaantuomittujen vankien elinryöstöjen olevan täysin Falun Gongin tekaisema valhe". Sen jälkeen suurlähetystön edustaja kehotti yhdysvaltalaisia lainsäätäjiä lopettamaan "tukensa ja vehkeilynsä" Falun Gongin kanssa.


text: David Kilgourin ja David Matasin mukaan Kiinan hallituksen vastaus heidän tutkimusraporttiinsa vuonna 2006 sisälsi "runsaasti halventavaa kieltä, mutta ei minkäänlaista faktatietoa, joka olisi ristiriidassa johtopäätöstemme tai analyysimme kanssa tai heikentäisi niitä". Kiinan hallituksen vastaukset ovat keskittyneet erityisesti syytöksiin siitä, että Falun Gong on "paha kultti", ja se on kyseenalaistanut tutkijoiden motiivit ja riippumattomuuden. Lisäksi se on puuttunut raportin kuvatekstissä olevaan virheeseen, jossa kahden kiinalaisen kaupungin sijainti oli ilmoitettu väärin. Kiinan hallituksen vastauksessa myös sanotaan, että ihmiselinten myynti on Kiinassa kielletty ja että luovuttajalta vaaditaan kirjallinen suostumus. Kilgourin ja Matasin mukaan todisteet osoittavat nämä väitteet vääriksi.


text: Vuosina 2006–2008 kaksi YK:n erityistarkkailijaa pyysi Kiinan hallitukselta toistuvasti vastausta Falun Gongin harjoittajia koskeviin väitteisiin ja selitystä elinsiirto-operaatioissa käytettyjen elinten alkuperästä. Kiinan hallituksen vastauksissa ei vastattu näihin kysymyksiin eikä selitetty siirtoelinten lähteitä. Sen sijaan se ilmoitti, että Kiina noudattaa Maailman terveysjärjestön standardeja ja kuvaili niitä olosuhteita, joissa elinsiirrot on sallittu Kiinan lakien ja säädösten mukaisesti. Lisäksi Kiinan hallitus sanoi elinryöstöväitteiden olevan "pelkästään Falun Gongin agitaation tuotosta... suurin osa niistä on jo paljastettu perusteettomiksi huhuiksi."


text: Kiinan hallitus on myös pyrkinyt estämään ulkomailla käytävää julkista keskustelua asiasta ja rankaissut Kiinan kansalaisia, jotka ovat puhuneet elinryöstöistä. Toukokuussa 2006 Euroopan parlamentin varapuhemies Edward McMillan-Scott matkusti Kiinaan selvittämään ihmisoikeusloukkauksia. Hänen matkaoppaansa Cao Dong sanoi tietävänsä elinryöstöistä ja nähneensä Falun Gongia harjoittaneen ystävänsä ruumiin ruumishuoneella. Hänen mukaansa ruumiissa oli "reikiä niissä paikoissa, joista ruumiinosia oli poistettu". Cao Dong tuomittiin viideksi vuodeksi vankilaan keskustelustaan Euroopan unionin edustajan kanssa.


text: Vuonna 2007 Kiinan Kanadan-suurlähetystö painosti CBC-televisiokanavaa ja onnistui estämään Falun Gongia ja elinryöstöjä käsittelevän dokumentin esittämisen. Samana vuonna Kiinan Israelin-suurlähetystö yritti epäonnistuneesti perua tutkija David Matasin pitämän puheen elinryöstöistä ja uhkasi sen vaikuttavan kielteisesti Kiinan ja Israelin välisiin suhteisiin.


text: Väitteet elinryöstöistä Falun Gongin harjoittajilta johtivat lääketieteellisten viranomaisten ja ammattiyhdistysten lisääntyneeseen huomioon Kiinan elinsiirtokäytäntöjä kohtaan. Lääketieteen asiantuntijat ovat ottaneet esille useita kysymyksiä, jotka liittyvät vankien elinten käyttöön, sekä kyseenalaistaneet kiinalaisten elinsiirtosairaaloiden kanssa toteutettavien vaihto-ohjelmien eettisyyden.


text: Vuonna 2006 Maailman lääkäriliitto vaati julkilausumassaan Kiinaa lopettamaan vankien käytön elinluovuttajina.. Yhdysvaltain National Kidney Foundation sanoi olevansa "syvästi huolissaan viimeaikaisissa väitteissä kuvatuista pakkokeinoista elinten ja kudosten hankkimiseksi".


text: Vuodesta 2011 lähtien useat lääketieteelliset julkaisut ovat ilmoittaneet lopettavansa Kiinan elinsiirto-operaatioita käsittelevien artikkelien julkaisun epäiltyjen lääketieteen etiikan rikkomusten johdosta. Arvostettu biolääketieteellinen Journal of Clinical Investigation ilmoitti pitävänsä Kiinassa teloitettujen vankien käyttämistä elinluovuttajina "perustavien ihmisoikeuksien vastaisena. Se rikkoo elinsiirtolääketieteen ja lääketieteen etiikan keskeisiä eettisiä säädöksiä. Vieläkin pahempaa on se, että jotkut surmatuista voivat olla vankeja, joiden 'rikoksia' ovat pelkästään tietyt poliittiset tai hengelliset vakaumukset." Julkaisu päätti, ettei se enää hyväksy elinsiirtoja käsitteleviä artikkeleita, "ellei luovuttajan vapaaehtoista suostumusta pystytä toimittamaan ja vahvistamaan". American Journal of Transplantation (AJT) teki samantyyppisen päätöksen.


text: The Lancetiin vuonna 2011 kirjoittanut joukko arvostettuja yhdysvaltalaisia kirurgeja ja bioetiikan asiantuntijoita vaati boikottia elinsiirtoja koskevaa kiinalaista tieteenharjoittamista ja lääketiedettä vastaan. "Kiinan ilmoittamien lukujen perusteella on selvää, että kaikki Kiinan kansalaisille ja elinsiirtoturisteille toimitetut elimet eivät ole peräisin vapaaehtoisilta luovuttajilta. Monet näistä elimistä ovat peräisin teloitetuilta vangeilta, joiden suostumus on joko olematon tai eettisesti kelvoton, ja heidän kuolemansa on ajoitettu elintä odottavan potilaan tarpeiden mukaisesti", he kirjoittivat. Arthur Caplan, artikkelin ensisijainen kirjoittaja, lisäsi myöhemmin, että vankien tappaminen heidän elintensä vuoksi on jo itsessään epäeettistä, mutta nämä käytännöt ovat vielä hirvittävämpiä, kun osa teloitetuista vangeista on vangittu uskonnollisen tai poliittisen vakaumuksensa vuoksi.


text: Vuosina 2006–2008 kaksi YK:n erityistarkkailijaa pyysi Kiinan hallitukselta toistuvasti vastausta Falun Gongin harjoittajia koskeviin väitteisiin ja selitystä elinsiirto-operaatioissa käytettyjen elinten alkuperästä. Helmikuun 2008 raportissaan YK:n kidutustarkkailija Manfred Nowak totesi, että Kiinassa "on paljon enemmän elinsiirtoja kuin tunnistettavissa olevia elinten lähteitä [...] Väitetään, että epäsuhde saatavilla olevien elinten ja tunnistettavissa olevien lähteiden välillä selittyy Falun Gongin harjoittajilta ryöstetyillä elimillä ja että vuodesta 2000 alkanut elinsiirtojen määrän lisääntyminen käy yksiin ja korreloi näihin ihmisiin kohdistuneen vainon kanssa." Kiinan hallituksen vastauksissa ei vastattu näihin kysymyksiin eikä selitetty siirtoelinten lähteitä.


text: Nowak sanoi myöhemmin, että "Kiinan hallitus ei vieläkään ole onnistunut vastaamaan näihin väitteisiin ja olemaan läpinäkyvä... Kiinan hallitus ei ole osoittanut [väitteitä] vääriksi, mutta toisaalta niitä ei ole myöskään todistettu. Tästä seuraa vaikea dilemma, joka voidaan ratkaista vain, jos Kiina suostuu yhteistyöhön. Ja tällä hetkellä yhteistyötä ei ole."


text: Useiden maiden hallitukset ovat järjestäneet kuulemistilaisuuksia Falun Gongin harjoittajien elinryöstöistä. Jotkut ovat laatineet tämän seurauksena päätöslauselmia, joissa ne tuomitsevat Kiinan elinsiirtoihin liittyvät väärinkäytökset, tai säätäneet lakeja elinsiirtoturismin kieltämiseksi.


text: Heinäkuussa 2014 Yhdysvaltain edustajanhuoneen ulkoasiain alakomitea hyväksyi yksimielisesti päätöslauselman, jossa tuomittiin Kiinan valtion elinryöstöt Falun Gong -mielipidevangeilta ja muilta vähemmistöryhmiltä. Väitteet ovat nousseet esille myös Kongressin toimeenpanevan Kiina-työryhmän (Congressional-Executive Commission on China) raporteissa sekä Yhdysvaltain ulkoministeriön raportissa, joka käsittelee Kiinan ihmisoikeuksia vuonna 2011. Tammikuussa 2015 Valkoinen talo vastasi 34 000 yhdysvaltalaisen allekirjoittamaan vetoomukseen, jossa vaadittiin puuttumista elinryöstöihin Falun Gongin harjoittajilta. Vastauksessa sanottiin: "Kiinan johtajat ovat luvanneet lopettavansa elinten poistamisen teloitetuilta vangeilta elinsiirtoja varten, joskin olemme tietoisia raporteista, joiden mukaan tämä toiminta jatkuu. Suhtaudumme näihin väitteisiin hyvin vakavasti ja jatkamme tilanteen seurantaa."


text: Euroopan parlamentti järjesti kuulemistilaisuuden Kiinan elinryöstöistä käsitellessään Kiinan ihmisoikeuksia 6.12.2012. Vuotta myöhemmin parlamentti hyväksyi julkilausuman, jossa se ilmoitti olevansa "syvästi huolestunut sitkeässä elävistä ja luotettavista tiedoista, joiden mukaan Kiinan kansantasavallassa tehdään järjestelmällisesti valtion hyväksymiä elinten poistoja mielipidevangeilta, jotka eivät ole antaneet siihen lupaa, ja että näihin vankeihin kuuluu monia uskonnollisen vakaumuksensa takia vangittuja Falun Gongin harjoittajia sekä muiden uskonnollisten ja etnisten vähemmistöryhmien jäseniä". Päätöslauselmassa vaaditaan kaikkien mielipidevankien välitöntä vapauttamista, ja Kiinan viranomaisia kehotetaan vastaamaan YK:n tiedusteluihin, jotka koskevat siirtoelinten alkuperää. Maaliskuussa 2014 Euroopan talous- ja sosiaalikomitea kokoontui Brysselissä Kiinan elinsiirtojen väärinkäytöksiä käsittelevään seurantatilaisuuteen. Istuntoon osallistuneet henkilöt puhuivat niiden parlamentin päätöslauselmassa esitettyjen suositusten puolesta, joissa Falun Gongin harjoittajien ja muiden vähemmistöryhmien todettiin joutuneen tahdonvastaisten elinten poistojen uhreiksi Kiinassa. Talous- ja sosiaalikomitean puheenjohtaja Henri Malosse esitti vaatimuksen siitä, että Kiinan hallitusta on painostettava nykyistä enemmän elinryöstöjen lopettamiseksi.


text: Maaliskuussa 2014 Italian ihmisoikeuskomitean jäsenet hyväksyivät yksimielisesti päätöslauselman, jossa vaadittiin Falun Gongin harjoittajien ja Kiinan muiden mielipidevankien välitöntä vapauttamista. Komitea kehotti italialaisia sairaaloita harkitsemaan uudelleen elinsiirtoihin liittyvää yhteistyötään Kiinan kanssa. Vuonna 2015 Italian senaatti hyväksyi lakiesityksen, joka tekee eläviltä luovuttajilta hankittujen elinten kaupasta laitonta. Tähän rikokseen syyllistyneet henkilöt voidaan tuomita vankilaan 3–12 vuodeksi ja määrätä jopa 300 000 euron sakkoihin. Senaattori Maurizio Romani, yksi lakiesityksen tukijoista, totesi Kiinan suorittavan toiseksi eniten elinsiirtoja koko maailmassa, vaikka sillä ei ole systemaattista elinten luovutus- ja allokointijärjestelmää. Hän toi myös esille, että merkittävä osa siirtoelimistä on peräisin Falun Gongin harjoittajilta. "Me emme Italiassa pysty lopettamaan näitä rikoksia, mutta meidän velvollisuutemme on tehdä kaikkemme, jotta emme ole tässä osallisia", Romani sanoi.


text: Joulukuussa 2006 Australian terveysministeri kertoi, että kaksi maan suurimmista elinsiirtosairaaloista oli kieltänyt kiinalaisten kirurgien kouluttamisen vastauksena Falun Gongin harjoittajien ja muiden vankien elinryöstöjä koskeviin väitteisiin. Maaliskuun 21. päivänä 2013 Australian senaatti hyväksyi yksimielisesti Kiinan elinryöstöraportteja koskevan ponnen. Ponsi hyväksyttiin päivä sen jälkeen, kun parlamentissa oli järjestetty tilaisuus Falun Gongin harjoittajien elinryöstöistä. Siinä Australiaa vaadittiin omaksumaan tiukat standardit kansainväliseen elinkauppaan puuttumiseksi. Samana vuonna Vihreän puolueen lainsäätäjät New South Walesissa antoivat lakiesityksen elimillä ja kudoksilla käytävän kaupan kriminalisoimisesta tiettyjen ehtojen täyttyessä.


text: Vuonna 2007 Israelin Knesset sääti uuden lain, joka kieltää vakuutusyhtiöitä korvaamasta ulkomaille elinsiirtoturismin vuoksi matkustavien Israelin kansalaisten kustannuksia. Laki säädettiin osittain siksi, koska Israelin viranomaisten tutkimusten seurauksena pidätettiin useita henkilöitä, jotka välittivät kiinalaisten vankien elimiä israelilaisille. Yksi miehistä sanoi salaa nauhoitetussa haastattelussa, että elimet olivat peräisin "hallintoa vastustavilta henkilöiltä, kuolemaantuomituilta sekä Falun Gong -vangeilta". Sen lisäksi, että kansalaisia kiellettiin ostamasta elimiä ulkomailta, laissa säädettiin myös elinkauppiaiden rangaistuksista. Uusien lakien ansiosta ulkomailta siirtoelimiä hankkivien israelilaisten määrä kääntyi voimakkaaseen laskuun. Samalla lakiuudistus auttoi laajentamaan vapaaehtoisten luovuttajien rekisteriä.


text: Vuonna 2010 Espanja sääti lain, joka kieltää sen kansalaisia matkustamasta ulkomaille laittomien siirtoelinten hankkimiseksi. Lakiesitys annettiin sen jälkeen, kun Espanjan kansalainen matkusti raporttien mukaan Kiinan Tianjiniin ja hankki itselleen maksan 130 000 dollarilla vain 20 päivän odotuksen jälkeen. Espanjan laki kriminalisoi laittomien siirtoelinten mainostamisen ja hankinnan. Siitä voidaan tuomita jopa 12 vuoden vankeusrangaistukseen. Lisäksi kaikki organisaatiot, joiden todetaan osallistuneen laittomia siirtoelimiä koskeviin maksutapahtumiin, tuomitaan sakkoihin.


text: Kesäkuussa 2015 Taiwanin kansallinen lainsäädäntöelin hyväksyi lakimuutoksen elinsiirtoja koskevaan lakiin. Sen myötä elinten myynnistä ja ostamisesta tulee kiellettyä, vaikka tämä tapahtuisi ulkomailla. Laki myös kieltää teloitettujen vankien elinten käytön. Lakiesitystä tukevat lainsäätäjät totesivat, että muutokset oli tarkoitettu estämään taiwanilaisia matkustamasta Kiinaan elinsiirtoja varten, sillä osa näistä elimistä on peräisin eläviltä luovuttajilta.


text: Vastaavia lakiesityksiä elinsiirtoturismia vastaan on esitetty Ranskan kansalliskokouksessa (2010) ja Kanadan parlamentissa (2007, 2013). Kanadan parlamentti on nostanut esille Falun Gongin harjoittajien elinryöstöt YK:ssa ihmisoikeusneuvoston yleismaailmallisen määräaikaistarkastelun aikana vuonna 2014.


title: The Enchanted Drawing

text: Lyhytelokuvassa J. Stuart Blackton piirtää suurelle valkoiselle paperille mieshahmon ja lisää sitten kuvaan pullon viiniä ja lasin. Sitten hän yllättäen poistaa esineet paperilta omaan käyttöönsä ja kaataa viiniä pullosta oikeaan lasiin. Vastaava temppu tehdään myös hatulla ja sikarilla. Paperille piirretyn hahmon kasvonilmeet muuttuvat, kun se saa omalla vuorollaan juoda viiniä ja poltella sikaria. Blackton sai vaikutelman aikaan pysäyttämällä kameran ja vaihtamalla piirroksia.


title: The Enchanted Drawing

text: Thomas A. Edisonin Edison Manufacturing Companyn julkaisema "The Enchanted Drawing" kestää yhden minuutin ja 26 sekuntia kuvataajuudella 18 kuvaa sekunnissa. Vaikka elokuvan tekijänoikeusmerkinnät ovat vuodelta 1900, se kuvattiin todennäköisesti muutama vuosi aiemmin. J. Stuart Blackton toimi kuvausaikaan "New York Evening Worldin" pilapiirtäjänä.


title: Haagin lapsikaappaussopimus

text: Haagin lapsikaappaussopimus ("yksityisoikeuden alaa koskeva yleissopimus kansainvälisestä lapsikaappauksesta", , ) on valtioiden välinen kansainvälinen yleissopimus, joka on solmittu Haagin kansainvälisen yksityisoikeuden konferenssissa 25. lokakuuta 1980. Sopimuksen tarkoituksena on turvata asuinpaikkavaltiostaan luvattomasti toiseen valtioon viedyn lapsen palautus lapsen asuinpaikkavaltioon eli siihen valtioon, jossa lapsi tosiasiallisesti asui ennen kaappausta. Sopimus koskee myös tapauksia, jossa luvallisesti toisessa maassa vieraillut lapsi jätetään palauttamatta takaisin asuinmaahansa.


title: Haagin lapsikaappaussopimus

text: Lapsikaappaussopimuksen perusteella ei oteta kantaa siihen, kumman vanhemmista tulisi olla lapsen huoltaja. Lapsen huollosta sovitaan lapsen asuinpaikkavaltiossa sen jälkeen, kun lapsi on palautettu sinne.


title: Haagin lapsikaappaussopimus

text: Kansainvälisiä lapsikaappauksia koskee myös toinen sopimus, nimittäin "lasten huoltoa koskevien päätösten tunnustamisesta ja täytäntöönpanosta ja lasten palauttamisesta tehty eurooppalainen yleissopimus eli Euroopan Neuvoston eli Luxemburgin sopimus". Käytännössä kansainvälisiin lapsikaappauksiin sovelletaan pelkästään Haagin sopimusta, johon on liittynyt yli 90 valtiota.


title: Haagin lapsikaappaussopimus

text: Jotta Haagin sopimusta voidaan soveltaa, tulee asuinpaikkamaastaan kaapatun lapsen olla alle 16-vuotias. Sekä lapsen kaappausta edeltäneen asuinvaltion että valtion, johon hänet on viety, tulee molempien olla Haagin sopimukseen sitoutuneita valtioita. Lapsen palautuksen hakijalla joko yksin tai toisen henkilön kanssa tulee olla oikeus määrätä lapsen asuinpaikasta ja hakijan on pitänyt myös olla todellisuudessa käyttänyt lapsen huoltoon liittyviä oikeuksia. Lapsen poisviemisen on täytynyt tapahtua ilman palautusta hakevan suostumusta.


title: Haagin lapsikaappaussopimus

text: Valtio voi kieltäytyä palautuksesta, jos riittävän kypsäksi arvioitu lapsi vastustaa palautusta tai jos palautusta haetaan vasta pitkän ajan kuluttua kaappauksesta ja lapsi on sopeutunut uuteen ympäristöön tai jos palautus uhkaisi lapsen terveyttä.


title: Haagin lapsikaappaussopimus

text: Kukin sopimusmaa päättää, mikä viranomainen toimii siellä keskusviranomaisena, joka avustaa palautushakemuksen tekijää. Keskusviranomainen selvittää lapsen olinpaikan, edistää sopuratkaisun syntyä, neuvoo hakemuksen tekemisessä, välittää sen vieraaseen maahan ja pitää yhteyttä sen maan vastaavaan viranomaiseen ja ottaa selvää kyseisen maan lainsäädännöstä.


title: Haagin lapsikaappaussopimus

text:
Keskusviranomaisten neuvonta- ja avustuspalvelut ovat hakijalle maksuttomia. Haagin sopimuksen periaate on ollut lisäksi, ettei hakijalle tulisi kustannuksia oikeusavusta, jota hän tarvitsee vieraassa maassa. Useat sopimusvaltiot ovat kuitenkin tehneet tähän varaumia, eikä maksuton oikeusapu välttämättä toteudu. Päätöksen pakkotoimeenpanosta voi lisäksi tulla kustannuksia kuten myös matkakustannuksia.
Haagin lapsikaappaussopimukseen ovat sitoutuneet seuraavat valtiot, sulkeissa sopimuksen voimaantulovuosi kyseisessä valtiossa :


title: Otto Viktorinus Gadd

text: Otto Viktorinus Gadd (17. maaliskuuta 1831 Helsinki – 20. kesäkuuta 1898 Nauheim, Saksa) oli suomalainen kenraaliluutnantti ja senaattori.


title: Otto Viktorinus Gadd

text: Gaddin vanhemmat olivat kauppaneuvos Fredrik Adrian Gadd (1794–1871) ja Sofia Juliana Veurlander (1800–1869).


title: Otto Viktorinus Gadd

text: Gadd kävi 1840–1841 Helsingfors lyceumia ja sen jälkeen Pietarin merikadettikoulua 1841–1849. Hän palveli midshipmanina 17. meriekipaasissa Itämerellä 1849–1855. Krimin sodan aikana Gadd oli puolustamassa Kronstadtia englantilais-ranskalaista laivasto-osastoa vastaan. Sodan aikana hänet siirrettiin vuonna 1855 5. meriekipaasiin luutnantksi ylennettynä ja hän toimi tykkivene "Sarnitsan" päällikkönä. Sodan jälkeen Gadd siirrettiin 1858 21. meriekipaasiin, 1859 Henkivartioväen meriekipaasiin ja 1860 28. meriekipaasiin. Vuonna 1863 hänet siirrettiin 3. meriekipaasiin ja ylennettiin kapteeniluutnantiksi. Hän toimi fregatti Peresvetin vanhimpana upseerina ja hän osallistui 1863–1864 amiraali Lesovskin komentaman venäläisen laivastoeskaaderin edestakaiseen matkaan Kronstadtista New Yorkiin. Tämän jälkeen Gadd oli Venäjän Keski-Aasiassa Araljärven laivaston päällikkönä 1865–1871 sekä Syr-Darjan jokilaivaston komentajana Turkestanissa 1866–1871. Gadd ylennettiin 1871 2. luokan kapteeniksi ja hän oli Itämeren laivastossa Bajanin päällikkönä 1872–1874 sekä sen jälkeen 7. meriekipaasiin siirrettynä Kronstadtin sataman luotsipäällikkönä 1874–1885. Hänestä tuli 1. luokan kapteeni 1875.


title: Otto Viktorinus Gadd

text: Gadd oli Suomen majakka- ja luotsilaitoksen johtajana 1885–1894. Hänet ylennettiin kenraalimajuriksi Venäjän laivastossa 1886 ja kenraaliluutnantiksi 1893. Gadd oli viimeksi senaatin talousosaston jäsenenä eli senaattorina 1894–1898 ja toimi senaatin kauppa- ja teollisuustoimituskunnan päällikkönä 1894–1896 sekä sota-asiaintoimituskunnan päällikkönä 1896–1898.


title: Otto Viktorinus Gadd

text: Gadd oli naimisissa vuodesta 1866 Natalie Sjömanin (1835–1937) kanssa. Heidän poikiaan olivat kontra-amiraali Georg Ture Engelbert Gadd (1873–1952) ja kontra-amiraali Alexander Gideon Adalbert Gadd (1875–1960).


title: Alfredo Robert

text: Alfredo Robert (oikealta nimeltään "Giovanni Bertoncini", 5. huhtikuuta 1877 Fucecchio – 31. maaliskuuta 1964 Bologna) oli italialainen näyttelijä ja elokuvaohjaaja.


title: Alfredo Robert

text: Robertin näyttelijänura alkoi vuonna 1895. Hänen ensimmäinen elokuvansa oli Film d’Arte Italianalla tehty "Il ballo in maschera" vuonna 1911. Seuraavana vuonna Robert teki Milano Filmsille ensimmäisen ohjaustyönsä "La locandiera". Samana vuonna hän perusti Firenzessä lyhytikäiseksi jääneen tuotantoyhtiön Robert Filmin. Myöhemmin Robert työskenteli jälleen Milano Filmsille sekä toisinaan myös torinolaisille Itala Filmille ja Alba Filmille. 1930- ja 1940-luvuilla hän näytteli sivuosia useissa äänielokuvissa.


title: Kauhukeittiö (kausi 6)

text: Kauhukeittiö on yhdysvaltalainen televisioformaatti, jossa Gordon Ramsay etsii uutta ravintolapäällikköä tulevaan ravintolaansa. Kaudella 6 ohjelman voittaja pääsi johtamaan kanadalaista miljardin dollarin Araxi -ravintolaa Whistlerissa. Kausi esitettiin Yhdysvalloissa FOX-kanavalla 21. heinäkuuta – 13. lokakuuta 2009.Kilpailijat jaettiin joukkueisiin sukupuolen mukaisesti (poikkeuksena Robert Hesse, joka palasi kilpailemaan kesken kauden kärsittyään edellisellä kaudella rinta- ja sydänkivuista).


title: Kauhukeittiö (kausi 6)

text: Dave Leveyn joukkue


title: Kauhukeittiö (kausi 6)

text: Kevin Cottlen joukkue


title: Kauhukeittiö (kausi 6)

text: Kilpailun voittanut Dave Levey kokkasi kilpailun aikana murtuneella kädellä finaaliin asti. Levey työskenteli ravintolassa hetken aikaa, kunnes palasi New Jerseyhyn, jossa hänet pidätettiin epäiltynä huumausaineisiin sekaantuneena.


title: Gustaf Robert Alfred Charpentier

text: Gustaf Robert Alfred Charpentier (15. lokakuuta 1839 Hauho – 8. heinäkuuta 1914 Hauho) oli suomalainen everstiluutnantti, pankinjohtaja ja senaattori.


title: Gustaf Robert Alfred Charpentier

text: Charpentierin vanhemmat olivat aliluutnantti Robert Emil Gustaf Carl Charpentier (1810–1882) ja Andreetta Fredrika Rotkirch.


title: Gustaf Robert Alfred Charpentier

text: Charpentier kävi Haminan kadettikoulun 1851–1857. Hän palveli 2. reservin tykistöprikaatissa 1858–1863, 2. suomenmaalaisessa ratsastavassa kevyessä patteristossa 1863–1867, 22. tykistöprikaatissa 1867–1872 sekä oli komppaniaupseerina Haminan kadettikoulussa 1867–1872. Hänet ylennettiin aliluutnantiksi 1860, luutnantiksi 1862, esikuntakapteeniksi 1868, kapteeniksi 1870 ja everstiluutnantiksi 1872. Charpentier erosi sotapalveluksesta 1872 siirtyen pankki- ja vakuutusalalle.


title: Gustaf Robert Alfred Charpentier

text: Charpentier oli Suomen Yhdyspankin Haminan konttorin hoitajana 1867–1872, Suomen Yhdyspankin pääkonttorin kassanhoitajana Helsingissä 1872–1874, Henkivakuutusyhtiö Kalevan toimitusjohtajana 1874–1881 sekä Suomen Hypoteekkiyhdistyksen johtokunnan puheenjohtajana 1881–1884 ja Suomen Pankin johtokunnan jäsenenä 1884–1897. Hän oli myös Landtmannabankenin hallintoneuvoston puheenjohtajana 1910–1914, Henkivakuutusyhtiö Kalevan johtokunnan jäsenenä 1901–1911 ja johtokunnan puheenjohtajana 1908–1911 sekä Palovakuutusyhtiö Fennian johtokunnan jäsenenä 1882–1889.


title: Gustaf Robert Alfred Charpentier

text: Charpentier oli senaatin talousosaston jäsenenä eli senaattorina 1897–1900 ja toimi senaatin finanssitoimituskunnan päällikkönä. Hän oli sen jälkeen vielä Suomen Maanviljelyspankin johtajana 1900–1902 ja Pohjoismaiden Osakepankin Helsingin konttorin johtajana 1905–1906. Hän osallistui säätyvaltiopäiville ritariston ja aatelin jäsenenä 1877–1885, 1900 ja 1904–1905. Charpentier oli pankkilakikomitean puheenjohtajana 1896 ja pankkivaliokunnan puheenjohtajana 1904–1905. Hän omisti vuodesta 1882 isänsä jälkeen Hauhon Hahkialan sääntöperintötilan ja lisäksi Linnaisten kartanon Helsingin pitäjässä 1880–1897.


title: Gustaf Robert Alfred Charpentier

text: Charpentier oli naimisissa 1863–1907 Adolfina Valeria Aschanin (1837–1907) kanssa. Heidän poikansa oli oikeuskansleri Axel Fredrik Charpentier (1865–1949).


title: Jerzy Loth

text: Jerzy Loth (4. elokuuta 1880 Varsova, Venäjän keisarikunta – 30. syyskuuta 1967 Varsova) oli puolalainen tiedemies ja urheilujohtaja.


title: Jerzy Loth

text: Jerzy Loth toimi Varsovassa Kauppakorkeakoulun professorina ja rehtorina vuosina 1945-1946 sekä Varsovan yliopiston talousmaantieen ja geologian professorina. Hän opiskeli Saksan Reininmaalla ja Belgiassa ja hankki siellä opiskelleen kolme eri tutkintoa. Myöhemmin tutkimusmatkoillaan hän kiersi eri puolilla maailmaa, erityisesti Etelä- ja Pohjois-Amerikassa tehden topograafista ja etnograafista tutkimusta. Tohtorin tutkinnon hän suoritti Krakovan yliopistossa.


title: Jerzy Loth

text:
Urheilu oli Lothille hyvin keskeinen harrastus. Eri urheilulajeja olivat soutu, yleisurheilu, erityisesti juoksut ja hypyt, pyöräilym uintim ratsastus ja jalkapallo. Urheilun järjestöpuolella hän oli myös aktiivi. Hänet valittiin Puolan olympiakomitean jäseneksi. Lisäksi hän oli perustamassa Puolaan ensimmäistä rotary klubia vuonna 1931. Toisen maailmansodan jälkeen Loth valittiin Puolan suurimmaan soutuseuran puheenjohtajaksi.
Vuonna 1948 Jerzy Loth valittiin Kansainväliseen olympiakomiteaan (KOK) maanpakoon siirtyneiden ja siellä vuonna 1946 kuolleiden Stanisław Rouppertin ja Ignacy Matuszewskin seuraajana. KOK-jäsen hän oli aina vuoteen 1961 asti.


title: Richard Lorentz

text: Richard Julius Lorentz (17. tammikuuta 1900 Viipurin Uusikirkko – 23. marraskuuta 1963 Espanja) oli suomalainen sotilashenkilö. Hänen vanhempansa olivat professori Herman Lorentz ja Maria o.s. Muethel.


title: Richard Lorentz

text: Lorentz otti vapaaehtoisena osaa vuoden 1918 sisällissotaan jääkärimajuri Aarne Sihvon joukoissa. Hän oli mukana Venäjänsaaren retkikunnassa ja haavoittui myöhemmin polveen Ahvolan taisteluissa, minkä seurauksena Lorentz joutui käyttämään kävelykeppiä tukenaan koko loppuelämänsä.


title: Richard Lorentz

text: Ylioppilaaksi Lorentz valmistui Viipurin yhteiskoulusta vuonna 1919. Hän suoritti asepalveluksensa Meripataljoona 19:ssä, minkä jälkeen hänet hyväksyttiin toiselle kadettikurssille vuonna 1919.